**OBRAZLOŽENJE OSTVARENIH PRIHODA I PRIMITAKA TE RASHODA I IZDATAKA OPĆEG DIJELA PRORAČUNA GRADA NOVSKE ZA RAZDOBLJE OD 1.1. DO 31.12.2017. GODINE**

**PRAVNI OSNOV**

Sukladno odredbama članka 110. Zakona o proračunu („Narodne novine“, broj 87/08, 136/12 i 15/15) Gradonačelnik podnosi predstavničkom tijelu na donošenje godišnji izvještaj o izvršenju proračuna do 1. lipnja tekuće godine za prethodnu godinu. Člankom 108. Zakona propisano je da polugodišnji i godišnji izvještaj o izvršenju proračuna sadrže:

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,
3. Izvještaj o zaduživanju na domaćem i stranom tržištu novca i kapitala,
4. Izvještaj o korištenju proračunske zalihe,
5. Izvještaj o danim državnim jamstvima izdacima po državnim jamstvima,
6. Obrazloženje ostvarenja prihoda i primitaka, rashoda izdataka.

 Polugodišnji i godišnji izvještaj o izvršenju proračuna jedinica lokalne i područne (regionalne) samouprave sadrži izvještaj o provedbi plana razvojnih programa.

**OBRAZLOŽENJE RAČUNA PRIHODA I RASHODA I RAČUNA FINANCIRANJA PO PRORAČUNSKIM KLASIFIKACIJAMA**

 U ovom izvješću iskazani su konsolidirani podaci o prihodima i rashodima, primicima i izdacima Grada i proračunskih korisnika Grada. U ukupnim prihodima proračuna proračunski korisnici participiraju s iznosom od 1.685.154,00 kn. Ukupni rashodi proračunskih korisnika iznose 7.872.826,41 kn. Višak proračunskih korisnika iznosi 346.525,00 kn.

 Plan proračuna za 2017. godinu i projekcije za 2018. i 2019. godinu usvojene su na sjednici Gradskog vijeća održanoj 8. prosinca 2016. godine. Tijekom godine proračun je tri puta mijenjan, a izvršene su i dvije preraspodjele sredstava u proračunu. Odluke o izvršenoj preraspodjeli koje se nalaze u privitku sastavni su dio izvješća o izvršenju proračuna za 2017. godinu.

 Ovo izvješće o izvršenju proračuna za 2017. godinu iskazano je u skladu s izmjenama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13 i 102/17) prema kojem je izvršena dopuna izvješća Računa prihoda i rashoda na način da se prihodi i rashodi iskazuju i po izvorima financiranja, a rashodi još i po funkcijskoj klasifikaciji. Obrazloženje izvješća nadopunjeno je iskazivanjem stanja nenaplaćenih potraživanja, stanjem nepodmirenih dospjelih obveza i stanjem potencijalnih obveza po osnovi sudskih postupaka.

 Prema općem dijelu Izvještaja o izvršenju proračuna za 2017. godinu u Računu prihoda i rashoda na razini razreda ekonomske klasifikacije iskazani su prihodi poslovanja u iznosu od 44.697.397,23 kn, prihodi od prodaje nefinancijske imovine u iznosu od 2.326.830,12 kn što ukupno čini 47.024.227,35 kn prihoda tekuće godine. Rashodi poslovanja iskazani su u iznosu od 31.915.220,45 kn, rashodi za nabavu nefinancijske imovine u iznosu od 14.458.502,70 kn što ukupno iznosi 46.373.723,15 kn. Iz navedenog proizlazi višak prihoda tekuće godine u iznosu od 650.504,20 kn.

 Prema Računu zaduživanja/financiranja općeg dijela Izvještaja o izvršenju, primitaka od financijske imovine i zaduživanja nije bilo. Izdaci za financijsku imovinu i otplate zajmova evidentirani su u iznosu od 1.264.459,12 kn, što znači da je neto zaduživanje iskazano s manjkom od 1.264.459,12 kn.

 Ukupni donos viška iz prethodne godine iznosio je 7.875.521,45 kn. Uvažavajući sve navedeno, rezultat godine je višak prihoda u iznosu od 7.261.566,53 kn (višak prihoda – neto zaduživanja + donos viška iz prethodne godine). Višak prihoda utvrđen je uspoređivanjem istovrsnih kategorija ekonomske klasifikacije te uspoređivanjem prihoda/rashoda po izvoru financiranja. Donošenjem Odluke o rasporedu viška prihoda iz prethodne godine obrazloženjem će se dati struktura viška prihoda po izvoru financiranja.

 Ukupni prihodi proračuna (tekući prihodi+donos viška iz prethodne godine) iznose 54.899.748,00 kn, rashodi i izdaci 47.638.182,27 kn. U odnosu na plan, prihodi su realizirani s 84%, a rashodi sa 73%. Usporedbom prihoda proračuna 2017. godine u odnosu na 2016. godinu, proračun je ostvaren u većem iznosu za 14%. Prihodi proračuna, bez viška prihoda, iz prethodne godine ostvareni su u većem iznosu za 6.110.625,00 kn ili 14%.

**PRIHODI I RASHODI PO EKONOMSKOJ KLASIFIKACIJI**

 **Prihodi poslovanja**

 Prihodi poslovanja ostvareni su s iznosom od 44.697.397,00 kn, što je u odnosu na plan 82%, a u odnosu na prethodnu godinu prihodi su ostvareni u većem iznosu za 9%. Prihode poslovanja čine prihodi od poreza s iznosom od 9.679.332,00 kn, prihodi pomoći iz inozemstva i od subjekata unutar općeg proračuna s iznosom od 22.114.196,00 kn, prihodi od imovine s iznosom od 4.466.057,00 kn, prihodi od upravnih i administrativnih pristojbi 8.306.151,00 kn i prihodi od prodaje proizvoda i robe te pruženih usluga i prihodi od donacija u iznosu od 131.661,00 kn. Najveće povećanje prihoda tekuće godine u odnosu na prethodnu godinu iskazano je kod prihoda pomoći za 43%, prihoda od prodaje proizvoda i robe te pruženih usluga i prihodi od donacija za 20% te kod prihoda od imovine za 7%. Smanjenje prihoda iskazano je kod prihoda od poreza za 10% i prihoda od upravnih i administrativnih pristojbi za 8%.

***Prihodi od poreza***

 Prihodi od poreza ostvareni su s 9.679.332,00 kn, što je u odnosu na plan 2% više, a u odnosu na prethodnu godinu prihodi manje za 10%. Smanjenje poreznih prihoda očituje se u smanjenju prihoda od poreza na dohodak zbog izmjene zakonske regulative, odnosno povećanja neoporezivog dijela dohotka. Osnovni osobni odbitak povećan je s 2.600,00 kn na 3.800,00 kn, izmijenjeni su platni razredi, tj. porezne stope što je u konačnici rezultiralo smanjenjem prihoda od poreza na dohodak. Prema izvješću prihod od poreza na dohodak od nesamostalnog rada je ostvaren s 11.866.794,0 kn, što je u odnosu na prethodnu godinu više za 7%. Na smanjenje prihoda od poreza i prireza na dohodak utjecao je povrat poreza i prireza na dohodak po godišnjoj prijavi koji je iznosio 4.651.030,00 kn.

 Prihodi od imovine s realizacijom od 463.910,00 kn, što je u odnosu na plan 82%, čine prihodi od poreza na zakup javnih površina s iznosom od 41.613,00 kn i poreza na promet nekretnina s iznosom od 422.297,00 kn.

 Prihodi poreza na robe i usluge ostvareni su s 200.599,00 kn, što je u odnosu na plan 50%. U ovoj skupini prihoda iskazan je prihod poreza na potrošnju s iznosom od 170.424,00 kn i poreza na tvrtku s iznosom od 30.175,00 kn.

***Pomoći iz inozemstva i od subjekata unutar općeg proračuna***

 Prihodi pomoći ostvareni su s 22.114.196,00 kn, što je u odnosu na plan 70%, a u odnosu na prethodnu godinu iskazano je povećanje prihoda za 42%. U ukupnim prihodima pomoći, prihodi pomoći proračunskih korisnika iznose 302.211,00 kn.

 Tekuće pomoći proračunu iz drugih proračuna ostvarene su s 13.266.499,00 kn, a obuhvaćaju sljedeće pomoći:

* pomoć na ime poreza na dobit 3.267.058,00 kn,
* pomoć na ime povrata poreza na dohodak po godišnjim prijavama 6.970.200,00 kn,
* pomoć za potpomognuta područja temeljem Zakona o izvršenju državnog proračuna 390.939,66 kn,
* pomoć za ogrjev po socijalnom programu 224.200,00 kn,
* pomoć iz Državnog proračuna na ime manjka prihoda poreza na dohodak zbog provođenja porezne reforme 2.170.016,37 kn,
* pomoć iz županijskih proračuna za komemorativni skup na Trokutu 51.962,00 kn,
* pomoć za lokalne izbore 148.982,00 kn,
* pomoć za manifestaciju Lukovo 33.900,00 kn,
* pomoć za pokriće manjka iz 2016. godine 9.241,62 kn.

 *Prihodi pomoći od izvanproračunskih korisnika* ostvareni su s 8.726.368,93 kn što je u odnosu na plan 54%. Tekuće pomoći od izvanproračunskih korisnika su sredstva Hrvatskog zavoda za zapošljavanje za program stručnog osposobljavanja bez zasnivanja radnog odnosa i program – javni radovi. Sredstva za tu namjenu uplaćena su u iznosu od 225.102,00 kn. Kapitalne pomoći od izvanproračunskih korisnika ostvarene su u iznosu od 8.501.267,00 kn. Sredstva su uplaćena za izgradnju mosta u Rajiću 300.000,00 kn, energetsku obnovu doma u Brestači 376.000,00 kn, sanaciju deponije komunalnog otpada 7.355.261,00 kn, projektiranje nogostupa Novska-Bročice 91.000,00 kn i pokriće manjka iz 2016. godine 379.006,00 kn.

***Prihodi od imovine***

 Prihodi od imovine ostvareni su s iznosom od 4.466.056,57 kn što je u odnosu na plan 6% više od plana. Prihodi od financijske imovine ostvareni su u iznosu od 18.570,00 kn u koje ubrajamo prihode po osnovi kamata na depozite po viđenju, prihode od dividendi i prihode od pozitivnih tečajnih razlika.

 Prihodi od nefinancijske imovine ostvareni su s iznosom od 4.447.486,00 kn. U prihode od nefinancijske imovine ubrajamo naknade za koncesije s realizacijom od 74.794,00 kn, prihode od zakupa i iznajmljivanja imovine s iznosom od 1.450.251,00 kn i naknade za korištenje nefinancijske imovine s iznosom od 2.922.441,00 kn.

 **Tablica broj 1: Pregled ostvarenih prihoda od zakupa i iznajmljivanja imovine**

|  |  |
| --- | --- |
| **Vrsta prihoda** | **Iznos u kn** |
| Zakup, koncesija, privremeni zakup poljoprivrednog zemljišta | 520.706,00 |
| Refundacija materijalnih troškova za zgradu GV | 197.644,00 |
| Zakupi bez naknade | 356.403,00 |
| Zakup zemljišta u vlasništvu Grada | 89.341,00 |
| Najam stanova | 13.334,00 |
| Kuglana | 26.597,00 |
| Najam poslovnog prostora | 159.873,00 |
| Zakup društvenih domova | 47.800,00 |
| **Vrsta prihoda** | **Iznos u kn** |
| Pravo građenja | 329,00 |
| Zakup javnih površina | 38.224,00 |

 **Tablica broj 2: Prikaz prihoda od zakupa društvenih domova po naseljima**

|  |  |
| --- | --- |
| **Naziv naselja** | **Iznos u kn** |
| Brestača | 20.700,00 |
| Rajić | 3.800,00 |
| Voćarica | 4.000,00 |
| Kozarice | 2.700,00 |
| Nova Subocka | 2.700,00 |
| Borovac | 2.500,00 |
| Jazavica | 2.500,00 |
| Roždanik | 1.500,00 |
| Stara Subocka | 3.500,00 |
| Stari Grabovac | 2.300,00 |
| Paklenica | 800,00 |
| Bročice | 800,00 |
| **Ukupno** | **47.800,00** |

 U prihode naknada za korištenje nefinancijske imovine s iznosom od 2.922.441,00 kn ubrajamo naknadu za pridobivenu količinu nafte s iznosom od 2.203.304,47 kn, pridobivenu količinu plina 570.501,02 kn, naknadu za zauzetost površina 148.160,00 kn te prihode spomeničke rente s iznosom od 476,00 kn. Prihodi rudne rente u odnosu na prethodnu godinu ostvareni su u većem iznosu za 814.314,00 kn.

***Prihodi od upravnih i administrativnih pristojbi, pristojbi po posebnim propisima i naknada***

 Prihodi od upravnih i administrativnih pristojbi, pristojbi po posebnim propisima i naknada ostvareni su s 8.306.151,00 kn što je u odnosu na plan 89%, a u odnosu na prethodnu godinu prihodi su ostvareni u manjem iznosu za 8%. U skupinu ovih prihoda ubrajamo prihode upravnih i administrativnih pristojbi s iznosom od 113.046,00 kn, prihode po posebnim propisima s iznosom od 3.381.751,00 kn, te komunalni doprinos i naknade 4.811.354,00 kn.

 U prihode po posebnim propisima ubrajamo prihode vodnog gospodarstva s iznosom od 28.449,00 kn, doprinos za šume s 1.158.822,00 kn i ostale nespomenute prihode s 2.194.480,00 kn. Ostale nespomenute prihode s iznosom od 2.194.480,00 kn čine:

* prihodi proračunskih korisnika 1.251.282,50 kn,
* prihodi po osnovi vođenja postupaka za naplatu naknade za uređenje voda 94.554,00 kn,
* povrat stipendija 72.795,00 kn,
* otkup kuća na području posebne državne skrbi 50.384,02 kn,
* pravo puta za telekomunikacijsku mrežu 306.321,00 kn,
* naknada za zadržavanje nezakonito izgrađenih zgrada 224.853,00 kn,
* vodni doprinos 28.449,00 kn,
* prihodi za pokriće manjka iz 2016. godine 125.751,00 kn.

 Komunalni doprinosi i naknade ostvareni su u iznosu od 4.811.354,00 kn, od čega se 667.282,00 kn odnosi se na komunalni doprinos, a na komunalnu naknadu 4.144.072,00 kn. U odnosu na prethodnu godinu, komunalna naknada je ostvarena u većem iznosu za 73.596,00 kn. Iznosi oslobađanja od plaćanja komunalne naknade za građane utvrđeni su u iznosu od 75.473,00 kn, a za poduzetnike 60.801,00 kn.

***Prihodi od prodaje nefinancijske imovine***

 Prihodi od prodaje nefinancijske imovine ostvareni su u iznosu od 2.326.830,00 kn, što je u odnosu na plan 100%, a u odnosu na prethodnu godinu prihodi su ostvareni u manjem iznosu za 34%. Navedeni prihodi sastoje se od prihoda od prodaje neproizvedene dugotrajne imovine s iznosom od 1.883.920,00 kn i prihoda od prodaje proizveden dugotrajne imovine s iznosom od 442.910,00 kn.

 U prihode od prodaje neproizvedene dugotrajne imovine ubrajamo prihode od prodaje zemljišta. Prihodi po osnovi prodaje poljoprivrednog zemljišta u vlasništvu Republike Hrvatske ostvareni su u iznosu od 215.904,00 kn, dok se 1.654.000,00 kn odnosi na iskazivanje fiktivnih prihoda, bez novčanog tijeka, na ime Odluka Gradskog vijeća od darovanju zemljišta trgovačkim društvima u pretežitom vlasništvu Grada.

 U prihodima od prodaje proizvedene dugotrajne imovine iskazani su iznosi realizacije prihoda po osnovi prodaje stanova na kojima postoji pravo otkupa stanarskog prava s iznosom od 48.785,00 kn, prihodi kapitalnih donacija nefinancijske imovine (oprema) 19.999,00 kn Vatrogasnoj zajednici Grada Novske i donacija klizališta Novokom d.o.o u iznosu od 374.125,00 kn.

**Rashodi poslovanja**

 Rashodi poslovanja su ostvareni u iznosu od 31.915.220,00 kn, što je u odnosu na plan 89%, a u odnosu na prethodnu godinu rashodi su ostvareni u većem iznosu za 4%. U strukturi rashoda poslovanja najveći su materijalni rashodi s iznosom od 11.684.479,00 kn, rashodi za zaposlene s 8.818.491,00 kn, ostali rashodi s iznosom od 6.327.339,00 kn, naknade građanima s iznosom od 2.830.846,00 kn, subvencije 1.011.981,00 kn, pomoći dane u inozemstvo i unutar općeg proračuna 840.117,00 kn, financijski rashodi s 401.967,00 kn. U odnosu na realizaciju prethodne godine u strukturi rashoda poslovanja povećanje rashoda iskazano je kod rashoda za zaposlene za 5%, materijalnih rashoda za 7% i naknada građanima za 28%. Smanjenje rashoda u odnosu na prethodnu godinu iskazano je kod financijskih rashoda za 25%, rashoda za subvencije za 31%, rashoda pomoći drugim proračunima za 20%, dok su ostali rashodi ostali na razini prethodne godine.

***Rashodi za zaposlene***

 Rashodi za zaposlene ostvareni su u iznosu od 8.818.491,00 kn. Rashodi za zaposlene obuhvaćaju rashode bruto plaća zaposlenih s doprinosima na plaću za zaposlene u upravi i kod proračunskih korisnika te rashode materijalnih prava zaposlenih. Rashodi plaća i materijalnih plaća zaposlenih kod proračunskih korisnika iznose 4.315.679,00 kn. Plaće su isplaćivane za 55 zaposlenih kod proračunskih korisnika i 35 u Gradu.

***Materijalni rashodi***

 Materijalni rashodi ostvareni su u iznosu od 11.684.479,00 kn i u ukupnim rashodima poslovanja sudjeluju s 36%. U odnosu na prethodnu godinu, ostvareni su u većem iznosu za 799.277,00 kn. Povećanje se očituje u povećanju rashoda za usluge za 10% i ostalih nespomenutih rashoda za 24%.

**Tablica broj 3: Pregled ostvarenih materijalnih rashoda**

|  |  |
| --- | --- |
| **Vrsta materijalnog rashoda** | **Iznos u kn** |
| Naknade troškova zaposlenima | 443.728,00 |
| Rashodi za materijal i energiju | 2.292.409,00 |
| Rashodi za usluge | 6.665.772,00 |
| Naknade troškova osobama izvan radnog odnosa | 58.321,00 |
| Ostali nespomenuti rashodi | 2.224.249,00 |

 U svrhu lakšeg razumijevanja ovog izvješća detaljnije se obrazlažu rashodi usluga i ostali nespomenuti rashodi. U strukturi materijalnih rashoda najveći su rashodi za usluge s iznosom od 6.665.772,00 kn. U rashode usluga ubrajamo rashode za usluge telefona, pošte i prijevoza s iznosom od 261.923,00 kn, usluge tekućeg i investicijskog održavanja s iznosom od 3.842.479,00 kn, usluge promidžbe i informiranja s iznosom od 799.620,00 kn, komunalne usluge s 304.049,00 kn, zakupnine i najamnine 1.000,00 kn, zdravstvene i veterinarske usluge 344.587,00 kn, intelektualne usluge 580.209,00 kn, računalne usluge 391.842,00 kn i ostale usluge 140.063,00 kn. Usluge tekućeg i investicijskog održavanja u iznosu od 3.842.479,00 kn najvećim dijelom se odnose na usluge održavanja komunalne infrastrukture. Prema programu održavanja objekata i uređaja komunalne infrastrukture rashodi su evidentirani u iznosu od 3.375.496,00 kn. Rashodi održavanja objekata u vlasništvu Grada (domova, stanova, sportskih objekata…) iznose 418.214,00 kn. U ostale nespomenute rashode s iznosom od 2.224.249,00 kn ubrajamo troškove za izbore s iznosom od 374.201,00 kn, naknade za rad predstavničkih tijela, povjerenstva i odbore s iznosom od 347.891,00 kn, rashode reprezentacije, protokola, cvijeća, premija osiguranja u iznosu od 296.809,00 kn, troškove sudskih i upravnih sporova 154.961,00 kn, sufinanciranje održavanja kulturne baštine 12.798,00 kn, program poticanja razvoja turizma 528.945,00 kn itd.

***Financijski rashodi***

 Financijski rashodi ostvareni su s iznosom od 401.967,00 kn, a odnose se na rashode kamata za primljene kredite u iznosu od 266.384,00 kn, rashode bankarskih usluga 46.288,00 kn, rashode negativnih tečajnih razlika i razlika zbog primjene valutne klauzule 88.874,00 kn te zateznih kamata u iznosu od 421,00 kn.

***Subvencije***

 Rashodi subvencija ostvareni su u iznosu od 1.011.981,00 kn, a u odnosu na prethodnu godinu navedeni rashodi su ostvareni u manjem iznosu za 464.561,00 kn. Subvencije u poljoprivredi iznose 402.553,00 kn, subvencija kamatne stope na poduzetničke kredite ostvarene su u iznosu od 260.000,00 kn, poticanje razvoja malog i srednjeg poduzetništva 121.937,00 kn, poticaji oslobađanja plaćanja javnih davanja 60.801,00 kn i poticaji davanja poslovnih prostora bez naknade 166.689,00 kn.

***Pomoći dane u inozemstvo i unutar općeg proračuna***

 Rashodi pomoći danih u inozemstvo i unutar općeg proračuna iznose 840.117,00 kn i u odnosu na prethodnu godinu ostvareni su u manjem iznosu za 206.091,00 kn. Rashodi pomoći su sredstva dana proračunskim korisnicima drugih proračuna za provođenje njihovih programa i aktivnost. Sredstva su dana školama s područja Grada, pa je tako za sufinanciranje njihovih programa iz proračuna isplaćeno 547.094,00 kn, za sufinanciranje prehrane djece u školama 213.023,00 kn, a za održavanje športske dvorane 80.000,00 kn.

***Naknade građanima i kućanstvima na temelju osiguranja i druge naknade***

 Naknade građanima i kućanstvima iznose 2.830.846,00 kn, što je u odnosu na plan 90%, a u odnosu na prethodnu godinu rashodi su veći za 28%. Rashodi naknada građanima i kućanstvima dijele se na naknade dane u novcu, koje korisnici troše općenito za svoje potrebe te naknade u naravi koje obuhvaćaju davanja kojima se osigurava određena usluga i dobro. Prema navedenom sredstva su isplaćena za sljedeće rashode:

* stipendije 1.361.695,00 kn,
* *Kolica za novljanskog klinca* 444.000,00 kn,
* dodatak na mirovinu 403.700,00 kn,
* socijalni program 583.303,00 kn,
* pomoć građanima iz tekuće rezerve 27.604,00 kn
* plaćanje priključka na komunalnu infrastrukturu 10.544,00 kn.

***Ostali rashodi***

 Ostali rashodi ostvareni su u iznosu od 6.327.339,00 kn što je 92% plana, a u odnosu na prethodnu godinu rashodi su realizirani gotovo u istom iznosu. Ostali rashodi sadrže tekuće i kapitalne donacije te kapitalne pomoći. Tekuće i kapitalne donacije obuhvaćaju prijenose sredstava neprofitnim organizacijama u iznosu od 5.118.450,00 kn.

**Tablica broj 4: Prikaz tekućih i kapitalnih donacija po programima**

|  |  |
| --- | --- |
| **Naziv programa** | **Iznos u kn** |
| Razvoj civilnog društva  | 782.464,00 |
| Javne potrebe u kulturi | 451.950,00 |
| Razvoj sporta i rekreacije  | 1.696.811,00 |
| Organiziranje i provođenje zaštite i spašavanja | 1.470.687,00 |
| Gospodarstvo-sufin.ustanova u vl. Grada  | 40.000,00 |
| Poticanje razvoja turizma | 324.098,00 |
| Računovod.iskaz.donacija i koriš.posl.pros.bez naknade  | 202. 636,00 |
| Tekuće donacije političkim strankama | 100.000,00 |

 Kapitalne pomoći ostvarene su u iznosu od 1.181.791,00 kn. Sredstva su isplaćena trgovačkim društvima u pretežitom vlasništvu Grada za otkup zemljišta za kanalizaciju u Bročicama 11.132,00 kn, za proširenje vodovodne mreže 38.786,00 kn, projektnu dokumentaciju za kanalizaciju Rajić-Borovac 250.000,00 kn, aglomeraciju 406.713,00 kn, kanalizaciju Brestača-Nova Subocka 99.942,00 kn i donaciju klizališta 374.125,00 kn.

 **Rashodi za nabavu nefinancijske imovine**

 Rashodi za nabavu nefinancijske imovine ostvareni su u iznosu od 14.458.503,00 kn što je 52% plana, a u odnosu na prethodnu godinu rashodi su veći za 160%, odnosno 8.893.479,00 kn. U ovim rashodima proračunski korisnici participiraju s 1.251.795,19 kn. U strukturi rashoda za nabavu nefinancijske imovine najveći su rashodi za dodatna ulaganja na nefinancijskoj imovini s iznosom od 10.602.744,00 kn, zatim rashodi za nabavu neproizvedene dugotrajne imovine s iznosom od 1.991.820,00 kn te rashodi za nabavu proizvedene dugotrajne imovine 1.863.939,00 kn.

 Rashodi za nabavu nefinancijske imovine jesu ulaganja nastala u postupku stjecanja imovine ili u postupku ulaganja u imovinu kojoj se produžuje vijek upotrebe, povećava kapacitet, mijenja namjena ili poboljšaju funkcionalna svojstva imovine. U skupini rashoda za dodatna ulaganja na nefinancijskoj imovini evidentirani su rashodi na projektu izgradnje doma u Jazavici s iznosom od 362.468,00 kn, projektu Klaster kulture na temeljima kulturne baštine povijesne jezgre Novske 241.250,00 kn, energetskoj obnovi doma u Brestači 514.350,00 kn, izgradnji pješačkog mosta u Rajiću 519.118,00 kn, projektiranje nogostupa Novska-Bročice 58.000,00 kn i nogostupa Brestača-Nova Subocka 42.500,00 kn, sanacija deponije komunalnog otpada 7.913.514,00 kn itd.

 U rashodima za nabavu materijalne imovine - prihodnih bogatstava evidentirani su rashodi za nabavu zemljišta u iznosu od 1.444.000,00 kn. Rashodi su iskazani temeljem Odluke Gradskog vijeća o darovanju zemljišta u zoni trgovačkim društvima u pretežitom vlasništvu Grada.

**PRIHODI I RASHODI PO IZVORIMA FINANCIRANJA**

 U skladu s odredbama Pravilnika o proračunskim klasifikacijama („Narodne novine“, broj 26/10 i 120/13) prihodi i primici raspoređuju se i iskazuju u proračunu prema izvorima iz kojih potječu, a rashodi i izdaci planiraju se, izvršavaju i računovodstveno prate prema izvoru financiranja. Prihodi su u proračunu razvrstani po izvoru financiranja na opće prihode i primitke, vlastite prihode, prihode za posebne namjene, pomoći, donacije, prihode od prodaje ili zamjene nefinancijske imovine i višak prihoda.

 Prema izvješću, opći prihodi i primici ostvareni su u iznosu od 14.200.143,00 kn, što je u odnosu na plan 100%, a u odnosu na prethodnu godinu opći prihodi ostvareni su u manjem iznosu za 1.950.280,00 kn. Najvećim dijelom smanjenje se odnosi na smanjenje prihoda od poreza na dohodak. U opće prihode ubrajamo porezne prihode, kamate na depozite po viđenju, prihode od zakupa imovine u vlasništvu Grada, rudnu rentu, povrat stipendija, prihode od prodaje državnih biljega, prihodi od naplate troškova ovrhe, prihodi od naplate prava puta itd.

 Vlastiti prihodi su prihodi koje proračunski korisnici ostvare obavljanjem svoje djelatnosti. Prihodi su realizirani u iznosu od 1.364.494,00 kn u koje ubrajamo prihode od školarina, najma poslovnog prostora, kino ulaznica, članarina, participacije roditelja za smještaj djece u vrtiću, školu engleskog jezika itd.

 Prihodi za posebne namjene su prihodi čije su korištenje i namjena utvrđeni posebnim zakonima i propisima. Ostvareni su u iznosu od 7.545.203,00 kn, a odnose se na prihode od zakupa, prodaje, koncesije poljoprivrednog zemljišta u vlasništvu Republike Hrvatske, prihode spomeničke rente, otkupa stanarskog prava, naknadu Hrvatskog zavoda za zapošljavanje za plaćanje doprinosa za osobe na stručnom osposobljavanju i plaće za osobe na programu javnih radova, prihode naknade za zadržavanje nezakonito izgrađenih građevina, doprinos za šume, vodni doprinos, komunalni doprinos i komunalnu naknadu itd.

 Prihodi pomoći uključuju prihode koji se ostvaruju od inozemnih vlada, međunarodnih organizacija, drugih proračuna i od ostalih subjekata unutar općeg proračuna. Prihodi pomoći ostvareni su u iznosu od 21.810.728,00 kn. Detaljan opis dan je u obrazloženju prihoda pomoći po ekonomskoj klasifikaciji.

 Donacije su sredstva prihoda koje proračun ostvaruje od fizičkih osoba, neprofitnih organizacija, trgovačkih društava za točno određene projekte koje donator sufinancira. Sredstva donacija iznose 41.518,00 kn, a uplaćena su za manifestacije i programe proračunskih korisnika.

 Prihodi od prodaje ili zamjene nefinancijske imovine su, kako naziv govori, prihodi ostvareni prodajom ili zamjenom imovine u vlasništvu Grada. Prihod je iskazan u iznosu od 2.062.141,00 kn. Ovi prihodi u proračunu su evidentirani bez novčanog tijeka jer su knjiženi temeljem Odluka o kapitalnim donacijama (donacija zemljišta u zoni, donacija klizališta, opreme i sl.).

 Višak prihoda, kao izvor financiranja, iskazan je u proračunu kako bi se lakše pratila potrošnja neutrošenih sredstava iz prethodne godine.

 Praćenje rashoda po izvoru financiranja u proračunu je nužno zbog utvrđivanja potrošnje namjenskih prihoda te utvrđivanja strukture viška/manjka sredstava.

**RAČUN FINANCIRANJA PREMA EKONOMSKOJ KLASIFIKACIJI I IZVORIMA FINANCIRANJA**

Prema Računu financiranja primitaka od financijske imovine i zaduživanja nije bilo. Izdaci za financijsku imovinu i otplate zajmova iznose 1.264.459,12 kn. Ovi izdaci financirani su s 28.800,00 kn iz općih prihoda, 1.072.159,00 iz pomoći (pomoći na ime poreza na dohodak) i 163.500,00 kn iz viška prihoda.

 U strukturi izdataka najveći su izdaci za otplatu kredita. Izdaci za otplatu kredita Grada iznose 1.072.159,00 kn, dok izdaci za otplatu kredita proračunskog korisnika iznose 162.000,00 kn (kredit je otplaćen). Izdaci u iznosu od 1.500,00 kn odnose se na osnivački ulog Grada, odnosno pristupanje Grada Novske Zajednici proizvođača Sisačko-moslavačke županije. Izdaci za depozite i jamčevne pologe u iznosu od 28.800,00 kn odnose se na izdatke proračunskog korisnika. Proračunski korisnik Pučko otvoreno učilište bio je dužan uplatiti jamčevni polog u svrhu prijave na natječaj.

**RASHODI PREMA FUNKCIJSKOJ KLASIFIKACIJI**

 Rashodi prema funkcijskoj klasifikaciji iznose 46.373.723,15 kn. Funkcijska klasifikacija sadrži rashode razvrstane u skladu s njihovom namjenom. U izvješću po funkcijskoj klasifikaciji ne iskazuju se izdaci za financijsku imovinu i otplatu zajmova. U skladu s pravilnikom u nastavku je dan popis osnovnih funkcijskih klasifikacija (razreda):

1. Opće javne usluge,
2. Obrana,
3. Javni red i sigurnost,
4. Ekonomski poslovi,
5. Zaštita okoliša,
6. Usluge unapređenja stanovanja i zajednice,
7. Zdravstvo,
8. Rekreacija, kultura i religija,
9. Obrazovanje,
10. Socijalna zaštita.

**STANJE POTRAŽIVANJA, NEPODMIRENIH DOSPJELIH OBVEZA I POTENCIJALNIH OBVEZA PO OSNOVI SUDSKIH SPOROVA**

 Sukladno Pravilniku o izmjenama i dopunama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13 i 102/17) obrazloženje ostvarenja prihoda i primitaka te rashoda i izdataka za proračunsku godinu sadrži i:

* stanje nenaplaćenih potraživanja za prihode državnog proračuna i proračunskih korisnika državnog proračuna, odnosno za prihode jedinica lokalne i područne (regionalne) samouprave i njihovih proračunskih korisnika,
* stanje nepodmirenih dospjelih obveza državnog proračuna i proračunskih korisnika državnog proračuna, odnosno jedinica lokalne i područne (regionalne) samouprave i njihovih proračunskih korisnika,
* stanje potencijalnih obveza po osnovi sudskih postupaka državnog proračuna i proračunskih korisnika državnog proračuna, odnosno jedinica lokalne i područne (regionalne) samouprave i njihovih proračunskih korisnika.

 Pregled navedenih stanja potraživanja i obveza slijedi u tablicama u nastavku sa stanjem na dan 31.12.2017. godine za Grad Novsku i proračunske korisnike.

**Tablica broj 5: Stanje ukupnih potraživanja za prihode poslovanja i prihoda od prodaje nefinancijske imovine Grada i proračunskih korisnika, stanje na dan 31.12.2017.**

|  |  |  |  |
| --- | --- | --- | --- |
| **Grad/proračunski korisnici** | **Potraživanja za prihode poslovanja** | **Potraživanja od prodaje nefinancijske imovine** | **Ukupno** |
| Grada Novska | 14.326.250,54 kn | 1.598.696,70 kn | **15.924.947,24 kn** |
| Pučko otvoreno učilište Novska | 781.496,85 kn | 0,00 kn | **781.496,85 kn** |
| Gradska knjižnica i čitaonica „Ante Jagar“ Novska | 23.121,81 kn | 0,00 kn | **23.121,81 kn** |
| Dječji vrtić „Radost“ Novska | 480.736,36 kn | 0,00 kn | **480.736,36 kn** |
| **Ukupno** | **15.611.605,56 kn** | **1.598.696,70 kn** | **17.210.302,26 kn** |

**Tablica broj 6: Stanje nepodmirenih dospjelih obveza Grada Novske i proračunskih korisnika, stanje na dan 31.12.2017.**

|  |  |
| --- | --- |
| **Grad/proračunski korisnici** | **Stanje nepodmirenih dospjelih obveza na dan 31.12.2017.** |
| Grad Novska | 497.733,45 kn |
| Pučko otvoreno učilište Novska | 26.305,75 kn |
| Gradska knjižnica i čitaonica „Ante Jagar“ Novska | 17.809,52 kn |
| Dječji vrtić „Radost“ Novska | 152.918,67 kn |
| **Ukupno** | **694.767,39 kn** |

 Stanje *potencijalnih obveza po osnovi sudskih sporova i postupaka* Grada Novske na dan 31. prosinca 2017. godine iznosilo je 1.249.840,00 kn.

 U nastavku slijedi obrazloženje ostvarenja rashoda i izdataka upravnih tijela Grada Novske za 2017. godinu.

**OBRAZLOŽENJE OSTVARENIH RASHODA I IZDATAKA POSEBNOG DIJELA PRORAČUNA GRADA NOVSKE**

**ZA RAZDOBLJE OD 1.1. DO 31.12.2017. GODINE**

**1. Razdjel 001 STRUČNA SLUŽBA ZA POSLOVE GRADSKOG VIJEĆA I GRADONAČELNIKA**

Za razdjel Stručne službe za poslove Gradskog vijeća i Gradonačelnika za 2017. godinu planirani su rashodi u ukupnom iznosu od 4.952.759,00 kn, a rashodi su izvršeni u iznosu od 4.704.020,42 kn ili 94,98% od plana.

**1.1. Program 1001 JAVNA UPRAVA I ADMINISTRACIJA**

Rashodi predviđeni za provođenje programa *Javne uprave i administracije* Stručne službe za poslove Gradskog vijeća i Gradonačelnika za 2017. godinu planirani su u iznosu od 4.859.917,00 kn, a izvršeni su u iznosu od 4.638.726,28 kn ili 95,45% od plana.

Ovaj program se sastoji od sljedećih aktivnosti/tekućih projekata:

* Aktivnost A100001 Rashodi za zaposlene,
* Aktivnost A100002 Materijalno - financijski rashodi,
* Aktivnost A100003 Savjet mladih,
* Aktivnost A100004 Zaštita prava nacionalnih manjina,
* Tekući projekt T100001 Tekuća proračunska rezerva,
* Tekući projekt T100002 Naknade za rad predstavničkih tijela, povjerenstava, odbora,
* Tekući projekt T100005 Troškovi za izbore,
* Tekući projekt T100006 Promicanje Grada u sredstvima javnog informiranja.
	+ 1. **Aktivnost 1001A100001 Rashodi za zaposlene**

Rashodi za zaposlene za 2017. godinu su planirani u iznosu od 2.109.861,00 kn, a u 2017. godini realizirani su u iznosu od 2.096.402,49 kn ili 99,36% plana. Ovi rashodi obuhvaćali su rashode za plaće za redovan rad i za doprinose na plaće za obvezno zdravstveno osiguranje i obvezno osiguranje u slučaju nezaposlenosti za jedanaest zaposlenih službenika i namještenika, tri dužnosnika (gradonačelnik i njegovi zamjenici) te za naknadu plaće bivših dužnosnika (bivši gradonačelnik i njegovi zamjenici), koji su ostvarivali pravo na naknadu plaće do zaposlenja ili vraćanja na ranije poslove koje su obavljali prije izbora na dužnost za što je utrošeno ukupno 1.645.971,57 kn. Također, aktivnost obuhvaća i isplate jubilarnih nagrada zaposlenicima, trošak novčane naknade radi neispunjenja kvote zapošljavanja osoba s invaliditetom te rashode za doprinose za mirovinsko osiguranje i doprinose za obvezno zdravstveno osiguranje osoba na stručnom osposobljavanju bez zasnivanja radnog odnosa.

**1.1.2. Aktivnost 1001A100002 Materijalno - financijski rashodi**

Aktivnost materijalno - financijskih rashoda planirana je u iznosu od 1.076.350,00 kn, a u 2017. godini realizirana je s iznosom od 1.012.622,06 kn ili 94,08% od plana.

*Za naknade troškova zaposlenima* utrošen je iznos od 22.950,93 kn, a sredstva su utrošena na rashode za službena putovanja u iznosu od 19.605,10 kuna (dnevnice, prijevozne karte, elektronička naplata cestarine i sl.) te na stručno usavršavanje zaposlenih službenika u u iznosu od 3.345,83 kn (seminari, radionice i troškovi polaganja stručnog ispita).

*Za rashode za materijal i energiju* utrošen je iznos od 289.491,15 kn, a sredstva su utrošena za: nabavu dnevnih tiskovina i službene literature u iznosu od 7.567,95 kn, materijala i sredstava za čišćenje i održavanje zgrade Gradske vijećnice u iznosu od 39.569,40 kn, nabavu službene radne odjeće i obuće za četiri namještenice u iznosu od 1.716,00 kn, rashode za gorivo u iznosu od 61.806,55 kn, nabavu materijala i dijelova za tekuće i investicijsko održavanje u iznosu od 5.788,41 kn, nabavu sitnog inventara u iznosu od 10.668,20 kn, nabavu tonera u iznosu od 109.604,93 kn te nabavu ostalog uredskog materijala u iznosu od 29.853,43 kn.

*Rashodi za usluge* planirani za 2017. godinu u iznosu od 395.000,00 kn ostvareni su u iznosu od 387.314,39 kn, i to za: usluge telefona i mobitela u iznosu od 57.214,23 kn, poštarinu u iznosu od 137.476,36 kn, usluge tekućeg i investicijskog održavanja zgrade i vozila u iznosu od 54.290,66 kn (popravak fotokopirnog uređaja, održavanje telefonske centrale, usluge tekućeg održavanja prijevoznih sredstava), sistematski pregled službenika i namještenika Gradske uprave u iznosu od 32.686,86 kn, usluge kopiranja, uvezivanja te objave akata koje donosi Gradsko vijeće i gradonačelnik u iznosu od 99.796,28 kn.

*Za ostale materijalne rashode poslovanja* utrošeno je: za reprezentaciju iznos od 213.727,07 kn, za premije osiguranja osoba i imovine u vlasništvu Grada (zgrada i vozila) u iznosu od 29.902,36 kn, za radiotelevizijsku pretplatu (za pet radio prijemnika i dva televizora) iznos od 6.750,00 kn, za nabavu vijenaca, cvijeća i svijeća iznos od 20.298,45 kn, za zatezne kamate iznos od 260,00 kn te za naknadu štete KUD-u Javor (za uništene slamnate lutke tijekom manifestacije „Ljeto u Novskoj“ 2016. godine), iznos od 5.098,75 kn.

Za *nabavu stručnih knjiga* utrošen je iznos od 6. 740,48 kn.

**1.1.3. Aktivnost 1001A100003 Savjet mladih**

Za aktivnosti Savjeta mladih Grada Novske predviđeni iznos od 15.000,00 kn je posljednjim izmjenama i dopunama proračuna umanjen na 2.000,00 kn obzirom da je Savjet mladih u 2017. godini utrošio samo iznos od 824,25 kn za aktivnosti obilježavanja manifestacije „Ljeto u Novskoj“, a za druge provedene aktivnosti nisu bila potrebna financijska sredstva.

**1.1.4. Tekući projekt 1001T100001 Tekuća proračunska rezerva**

Tekuća proračunska rezerva planirana je u iznosu od 100.000,00 kn, te je realizirana u iznosu od 33.229,22 kn. Ostvareni rashodi se odnose na usluge prijevoza učenika na Sportske igre mladih u iznosu od 5.625,00 kn te na pomoć građanima u iznosu od 27.604,22 kn.

**1.1.5. Tekući projekt 1001T100002 Naknade za rad predstavničkih tijela, povjerenstava, odbora**

Ovaj tekući projekt planiran je u 2017. godini s iznosom od 360.000,00 kn, a realiziran je u iznosu od 347.891,14 kn ili 96,64% plana. Ovaj projekt uključuje naknade za rad predsjednika Vijeća mjesnih odbora s iznosom realizacije od 71.574,84 kn, naknade za rad predstavničkih tijela, povjerenstava i odbora s ostvarenim iznosom od 176.316,34 kuna te tekuće donacije za redovan rad političkih stranaka u iznosu od 99.999,96 kn. Visina naknade za rad predsjednika Gradskog vijeća utvrđena je u iznosu od 2.000,00 kn, visina naknade za potpredsjednike Gradskog vijeća u iznosu od 600,00 kn, dok je naknada za vijećnike propisana u iznosu od 400,00 kn (utvrđena mjesečna naknada iskazana je u neto iznosu). Naknada za rad u radnim tijelima Gradskog vijeća utvrđena je u iznosu od 170,00 kn u neto iznosu, po svakoj održanoj sjednici. Gradskom odlukom o visini naknade za rad predsjednika Vijeća mjesnih odbora propisana je mjesečna naknada u iznosu od 240,00 kn neto.

Obveza isplate naknada za rad članovima predstavničkog tijela propisana je Zakonom o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17).

 **1.1.6. Tekući projekt 1001T100005 Troškovi za izbore**

Rashodi se odnose na provođenje redovnih lokalnih izbora (izbor članova Gradskog vijeća Grada Novske, Gradonačelnika Grada Novske, izbor Skupštine Sisačko-moslavačke županije i župana) za mandat u razdoblju od 2017. do 2021. godine te su ostvareni u iznosu od 374.200,98 kn.

Sredstva su utrošena za isplatu naknada članovima biračkih odbora, članovima stalnog sastava Gradskog izbornog povjerenstva Grada Novske, članovima proširenog sastava Gradskog izbornog povjerenstva Grada Novske, stručnim osobama, objavu pravovaljanih kandidacijskih lista, objavu konačnih rezultata izbora, tiskanje glasačkih listića, uredski materijal i druge troškove.

Obveza provođenja redovnih lokalnih izbora za predstavnička tijela i izvršne čelnike jedinica lokalne i područne (regionalne) samouprave svake četiri godine propisana je Zakonom o lokalnim izborima („Narodne novine“, broj 144/12 i 121/16).

**1.1.7. Tekući projekt 1001T100006 Promicanje Grada u sredstvima javnog informiranja**

Rashodi za promicanje Grada Novske u sredstvima javnog informiranja planirani su u iznosu od 837.500,00 kn, a realizirani su u iznosu od 773.556,14 kn.

Rashodi se odnose na medijsko predstavljanje i promidžbu Grada Novske u terminima radijskih emisija i specijaliziranih televizijskih emisijama s ciljem što boljeg informiranja građana za što je utrošeno ukupno 432.624,94 kn. Radijsku promidžbu Grada Novske obavljala je tvrtka Radio postaja Novska, a televizijsku promidžbu Grada Novske obavljala je Nezavisna televizija, sukladno godišnjim ugovorima. Obje medijske kuće pratile su redovno i izvještavale o sjednicama Gradskog vijeća, a RPN uživo prenosi vijećnička pitanja.

Ovaj tekući projekt obuhvaća i kupovinu *Novljanskog vjesnika*, prema godišnjem ugovoru, za što je utrošen iznos od 149.431,20 kn.

Za informiranje građana putem Internet portala [*www.gradonacelnik.hr*](http://www.gradonacelnik.hr) osmišljenog radi informiranja javnosti o radu, rezultatima rada, aktivnostima, planiranim, započetim i dovršenim projektima Grada Novske te promocije njegove aktivnosti, učinkovitosti i ostvarenih uspjeha tijekom 2017. godine utrošen je iznos od 24.000,00 kn.

Sastavni dio ovog projekta je i nabava kalendara Grada Novske za što je utrošeno 30.000,00 kn.

**1.2. Program 1011 RAZVOJ CIVILNOG DRUŠTVA**

Navedeni program planiran je za 2017. godinu u iznosu od 11.000,00 kn, a taj iznos je i realiziran za provedbu tekućeg projekta T100008 *Zaštita potrošača*.

**1.2.1. Tekući projekt 1011T100008 Zaštita potrošača**

Jedinice lokalne samouprave obvezne su radi provođenja Zakona o zaštiti potrošača („Narodne novine“, broj 41/14 i 110/15) na svom lokalnom području osigurati informiranje, edukaciju i savjetovanje potrošača javnih usluga.

U svezi implementacije navedenog Zakona, Grad Novska je s Regionalnom organizacijom zaštite potrošača iz Karlovca, sklopio sporazum prema kojem se Regionalna organizacija obvezuje omogućiti svim potrošačima na području Grada Novske besplatne savjete vezane za ostvarivanje njihovih potrošačkih prava. Za tu namjenu u Gradskom proračunu za 2017. godinu osiguran je iznos od 11.000,00 kn koji je u cijelosti utrošen na održavanje javnih tribina i edukacija zainteresiranih građana o pravima potrošača s ciljem unapređenja sustava zaštite potrošača na području Grada Novske. Ove edukacije doprinose kreiranju modela djelatnoga partnerstva između tijela lokalne samouprave, predstavnika potrošača, inspekcijskih službi, obrazovnih ustanova i  tijela gospodarske i obrtničke komore, a jedan od ciljeva provedenih aktivnosti je i osposobljavanje nositelja zaštite potrošača na razini grada Novske. Javnoj tribini prisustvovali su zainteresirani subjekti iz područja pružanja javnih usluga, te mnogi građani kao korisnici javnih usluga.

**1.3. MJESNA SAMOUPRAVA**

**1.3.1. Aktivnost 1001A100002 Materijalno - financijski rashodi**

 Za elementarno funkcioniranje mjesne samouprave za 2017. godinu planirani su rashodi u iznosu od 81.842,00 kn, a realizirani su u iznosu od 54.294,14 kn ili 66,34% od plana. Sredstva su utrošena za nabavu sredstava za čišćenje društvenih domova, za obilježavanje blagdana u naseljima, za nabavu sitnog inventara i opreme te za ostale nespomenute rashode. Planirana sredstva iz proračuna Grada Novske nisu realizirali mjesni odbori Novska, Novi Grabovac i Kričke.

**2. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

 Za ostvarenje programa Upravnog odjela za društvene djelatnosti, pravne poslove i javnu nabavu proračunom Grada Novska za 2017. godinu planirana su sredstva u iznosu od **20.388.190,00** **kn** za ukupno 9 (devet) različitih programa koji su obuhvaćeni financijskim planom rashoda upravnog odjela koje su provodila četiri službenika.

 U 2017. godini, za ostvarenje svih planiranih programa utrošeno je ukupno **15.658.571,46 kn ili 76,80%** od plana. Veće odstupanje izvršenja proračuna u odnosu na plan obrazlaže se činjenicom da sredstva planirana u proračunu za izvršenje posebnih projekata Dječjeg vrtića „Radost“ Novska nisu mogla biti utrošena u 2017. godini, ali su se ista morala planirati u proračunu u punom iznosu kako bi se na zakonit način mogao provesti postupak javne nabave.

 Programi su izvršeni u iznosima kako slijedi u tabelarnom prikazu.

**Izvršenje programa Upravnog odjela za društvene djelatnosti, pravne poslove i javnu nabavu za razdoblje od 1.1. do 31.12.2017.**

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2017.** | **Naziv programa** | **Proračun Grada Novske za 2017.** | **Izvršenje****za 2017. godinu** | **%****izvršenja** |
| 1. | 1001 | Javna uprava i administracija | 707.167,00 | 641.158,47 | 90,67 |
| 2. | 1011 | Razvoj civilnog društva | 916.673,00 | 771.464,39 | 84,16 |
| 3. | 1012 | Javne potrebe u kulturi | 2.453.732,00 | 2.279.035,15 | 92,88 |
| 4. | 1013 | Sufinanciranje obrazovanja | 3.662.597,00 | 3.225.592,33 | 88,06 |
| 5. | 1014 | Predškolski odgoj | 8.415.604,00 | 4.791.538,60 | 56,94 |
| 6. | 1015 | Poticanje demografskog rasta | 500.000,00 | 444.000,00 | 88,80 |
| 7. | 1017 | Socijalna skrb | 1.287.500,00 | 1.200.026,26 | 93,21 |
| 8. | 1018 | Razvoj sporta i rekreacije | 1.855.617,00 | 1.776.811,43 | 95,75 |
| 9. | 1019 | Poticanja razvoja turizma | 589.300,00 | 528.944,83 | 89,76 |
|  | **9 programa** | **Ukupno** | **20.388.190,00**  | **15.658.571,00** | **76,80** |

**2.1. Program 1001 JAVNA UPRAVA I ADMINISTRACIJA**

 Ovaj program izvršen je u iznosu od 641.158,47 kn ili 90,67% od plana. Program obuhvaća sljedeće aktivnosti:

**2.1.1. Aktivnost 1001 A100001 Rashodi za zaposlene**

 U razdoblju od 1.1. do 31.12.2017. rashodi za zaposlene izvršeni su u ukupnom iznosu od 456.242,82 kn ili 95,72% od plana. Rashodi su se odnosili na plaće i doprinose na plaće za redovan rad četiri službenika (do kraja mjeseca veljače), a od mjeseca ožujka za tri službenika Upravnog odjela za društvene djelatnosti, pravne poslove i javnu nabavu obzirom da je jednoj službenici prestao radni odnos. Također, isplaćena su i sredstva na ime jubilarne nagrade za službenike koji su ostvarili pravo na istu. Predviđena sredstva za bonus na uspješan rad te za plaće u prekovremenom radu nisu utrošena.

**2.1.2. Aktivnost 1001 A100002 Materijalno-financijski rashodi**

 U 2017. godini materijalno-financijski rashodi izvršeni su u ukupnom iznosu od 184.915,65 kn ili 80,22 % u odnosu na plan. Sredstva su najvećim dijelom utrošena za podmirenje troškova sudskih postupaka, za podmirenje troškova postupaka prisilne naplate i postupka osiguranja gradskog potraživanja upisom hipoteke na nekretnine dužnika, za naknadu štete zaključenjem sudske nagodbe, potom na stručno usavršavanje zaposlenika (sudjelovanje na seminarima), nabavu stručne literature, službena putovanja, intelektualne usluge te za nabavu uredskog materijala.

**2.2. Program 1011 RAZVOJ CIVILNOG DRUŠTVA**

 U 2017. godini ovaj program izvršen je u iznosu od 771.464,39 kn ili 84,16% u odnosu na plan.

 Za dodjelu sredstava udrugama i drugim organizacijama civilnog društva objavljuju se javni pozivi za financiranje, koji kao svoje priloge sadrže svu unaprijed priloženu dokumentaciju (upute za prijavitelje, obrasce za ocjenjivanje prijava s kriterijima ocjenjivanja, prijavni obrazac, obrazac proračuna projekta, obrasce za izvještavanje i dr.). Uputama za prijavitelje detaljno su definirani prioriteti financiranja, visina osiguranih sredstava, donja i gornja visina sredstava koja se mogu dodijeliti, objašnjena je procedura i tijek prijavljivanja, način postupanja s prijavom te sve faze provjere prijave i ocjenjivanje prijave s instruktivnim rokovima svake faze postupka. Javni pozivi se objavljuju na mrežnoj stranici Grada Novske.

 Javni poziv za predlaganje programa i projekata za zadovoljenje javnih potreba koje će na području Grada Novske provoditi udruge u 2017. godini objavljen je dana 16. prosinca 2016. godine za sljedeća područja financiranja:

* Kultura,
* Obnova i izgradnja sakralnih objekata,
* Djeca i mladež,
* Udruge iz Domovinskog rata,
* Humanitarne, socijalne i zdravstvene udruge,
* Ostala područja djelovanja udruga,

 Dana 9. siječnja 2017. godine održana je cjelodnevna obuka predstavnika udruga kao potencijalnih prijavitelja. Cilj prezentacije bio je približiti predstavnicima udruga način financiranja udruga javnim sredstvima, zakonsku regulativu, tijek prijave na javni natječaj te dokumentaciju javnog natječaja.

 Za sva područja natječaja ukupno je dodijeljeno 41 pojedinačna potpora za projekte i programe udruga i drugih organizacija civilnog društva s kojima su zaključeni ugovori o financiranju programa i projekata za 2017. godinu. Program obuhvaća sljedeće aktivnosti i projekte:

**2.2.1. Tekući projekt 1011 T100001 Udruge mladeži i djece**

 Ovaj tekući projekt ostvaren je u iznosu od 78.600,00 kn ili 62,88 % od plana.

 Nakon raspisanog javnog poziva i propisane procedure, Gradonačelnik je dana 25. siječnja 2017. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2017. godini za područje Javnog poziva „Djeca i mladež“ kojom je odobrena potpora za financiranje programa i projekata udruga djece i mladeži koju je ostvarilo 9 udruga za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Udruga za sport, rekreaciju i edukaciju - Igre mladih | Sportske igre mladih 2017: "SIM Turneja radosti" | 30.000,00 kn |
| 2. | Društvo naša djeca "Osmijeh" Rajić | Korak po korak od tradicije do suvremenih tehnologija | 10.000,00 kn |
| 3. | Udruga za poticanje sportskih aktivnosti i komunikacijske kreativnosti "Ogrc" | Škola plivanja | 5.000,00 kn |
| 4. | Novljanske mažoretkinje | Redovna godišnja djelatnost Novljanskih mažoretkinja | 10.000,00 kn |
| 5. | Izviđački odred "Paludina" Novska | Izviđačka radionica za mlade skaute (izviđače) Paludine | 10.000,00 kn |
| 6. | Društvo naša djeca Brestača | Redovan rad | 5.000,00 kn |
| 7. | Odred izviđača "Zelena patrola" Rajić | Međunarodni izviđački kamp "Dupin 2017." | 5.000,00 kn |
| 8. | Športska udruga - Atletski klub "JAK" Jasenovac | Tenisice i sprinterice za novljanske klince | 3.600,00 kn |
| 9. | Pop rock škola  | Nastup učenika Pop rock škole u Memphisu | 15.000,00 kn |

**2.2.2. Tekući projekt 1011 T100002 Humanitarne, socijalne i zdravstvene udruge**

 Ovaj tekući projekt ostvaren je u iznosu od 49.447,50 kn ili 86,75 % od plana.

 Nakon raspisanog javnog poziva i propisane procedure, Gradonačelnik je dana 23. veljače 2017. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2017. godini za područje Javnog poziva „Humanitarne, socijalne i zdravstvene udruge“ kojom je odobrena potpora za financiranje programa i projekata humanitarnih, socijalnih i zdravstvenih udruga koju je ostvarilo pet udruga za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Udruga osoba s invaliditetom Sisačko-moslavačke županije | Socijalne usluge za osobe s invaliditetom s područja grada Novske | 9.000,00 kn  |
| 2. | Udruga umirovljenika Novska | Institucionalna potpora za rad Udruge umirovljenika | 15.000,00 kn  |
| 3. | Udruga slijepih grada Kutine i dijela SMŽ | "Svjetlo nade" | 14.951,40 kn  |
| 4. | Udruga invalida rada grada Kutine | Osnaživanje udruge i razvoj novih socijalnih usluga | 3.000,00 kn  |
| 5. | Udruga osoba s posebnim potrebama "Mali princ" Novska | "Kuća radosti za velike i male" | 15.000,00 kn  |

**2.2.3. Tekući projekt 1011 T100003 Tehnička kultura**

 Tekući projekt obuhvaćao je sredstva za materijalne troškove Gradske zajednice tehničke kulture Novska i sredstva koja su bila osigurana Gradskoj zajednici tehničke kulture Novska, za raspisivanje javnog poziva za sufinanciranje udruga u tehničkoj kulturi, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku Gradske zajednice tehničke kulture Novska o financiranju programa i projekata od interesa za opće dobro koje provode udruge tehničke kulture dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na razvoj tehničke kulture na području Grada Novske.

 Gradska zajednica tehničke kulture Novska nije u 2017. godini raspisala javni poziv za financiranje udruga u tehničkoj kulturi radi čega su sredstva ostala neutrošena.

**2.2.4. Tekući projekt 1011 T100004 Udruge iz Domovinskog rata**

 Ovaj tekući projekt ostvaren je u iznosu od 218.000,00 kn ili 100 % od plana.

 Nakon raspisanog javnog poziva i propisane procedure, Gradonačelnik je dana 1. veljače 2017. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2017. godini za područje Javnog poziva „Udruge iz Domovinskog rata“ kojom je odobrena potpora za financiranje programa i projekata udruga iz Domovinskog rata, a koju su ostvarile četiri udruge za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Udruga hrvatskih vojnih invalida Domovinskog rata Novska i partneri | Institucionalna potpora HVIDRA-i i drugim udrugama iz Domovinskog rata (URPBDR, UUHBDR, GO UHDDDR, HČZ, UHBDRP SMŽ PODRUŽNICA NOVSKA) | 120.000,00 kn |
| 2. | Udruga specijalne jedinice policije iz Domovinskog rata „Ris“ Kutina, Podružnica Novska | Redovan rad udruge i obilježavanja obljetnica značajnih događanja u Domovinskom ratu te izrada i tiskanje monografije „Risovi-Domovini odani“ | 19.500,00 kn  |
| 3. | Udruga Hrvatski časnički zbor grada Novske, općina Jasenovac i Lipovljani | Provođenje plana i programa udruge HČZ Novska u 2017. godini | 19.500,00 kn  |
| 4. | Udruga hrvatskih branitelja Domovinskog rata policije Sisačko-moslavačke županije, Podružnica Novska | Obilježavanje Dana policije i pogibije hrvatskih branitelja, policajaca Policijske postaje Novska | 9.000,00 kn  |

 Također, dana 28. listopada 2017. godine, raspisan je Javni poziv za predlaganje programa i projekta za zadovoljenje javnih potreba koje će na području Grada Novske u 2017. godini provoditi udruge iz Domovinskog rata i vjerske zajednice u kojem je bio osiguran dodatni iznos za financiranje projekata udruga iz Domovinskog rata u iznosu od 50.000,00 kn. Nakon uobičajene procedure za dodjelu sredstava, sredstva su odlukom Gradonačelnika od 5. prosinca 2017. godine dodijeljena za sljedeće projekte udruga iz Domovinskog rata:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Gradski ogranak Udruge hrvatskih dragovoljaca Domovinskog rata Grada Novske | Promicanje vrijednosti Domovinskog rata prema planu i program Udruge u 2017. godini | 10.000,00 kn  |
| 2. | Udruga hrvatskih vojnih invalida Domovinskog rata Novske | Nabava opreme potrebne za obilježavanje važnih događaja vezanih za Domovinski rat na području Grada Novske | 15.000,00 kn  |
| 3. | Udruga hrvatskih vojnih invalida Domovinskog rata Novske | Redovan rad udruge prema planu i programu u 2017. godini | 25.000,00 kn |

**2.2.5. Tekući projekt 1011 T100005 Sufinanciranje rada ostalih udruga**

 Ovaj tekući projekt u 2017. godini ostvaren je u iznosu od 95.016,93 kn ili 76,63 % od plana.

 Nakon raspisanog javnog poziva i propisane procedure, Gradonačelnik je dana 12. svibnja 2017. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2017. godini za područje Javnog poziva „Ostala područja“ kojom je odobrena potpora za financiranje programa i projekata udruga iz područja ostalih djelatnosti udruga, a koju je ostvarilo sedam udruga za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Udruga uzgajivača goveda Mokro polje | Program rada Udruge uzgajivača goveda Mokro polje za 2017. godinu | 6.000,00 kn  |
| 2. | Društvo za uzgoj malih životinja "Novska" | Državna izložba mladog uzgoja "Brestača" | 4.600,00 kn  |
| 3. | Udruga antifašističkih boraca i antifašista Novska | Potpuna obnova uništenog spomenika stradalnika 2. svj. rata sela Borovac i djelomična sanacija oštećenog spomenika u Rajiću | 6.000,00 kn  |
| 4. | Športski klub uzgajivača golubova listonoša "Novska - 2009" | Natjecanja golubova listonoša | 3.000,00 kn  |
| 5. | Udruga žena Nove Subocke "Suboćanka" | Godišnji program Udruge žena Nove Subocke "Suboćanka" | 5.950,00 kn  |
| 6. | Moto - klub "Škorpion" Novska | Doček moto karavane "Zajedno u ratu, zajedno u miru" Prevlaka - Vukovar | 1.973,20 kn  |
| 7. | Društvo za uzgoj i zaštitu ptica Novska | Otvoreno ornitološko prvenstvo Hrvatske "Novska 2017." | 5.000,00 kn  |

Također, radi potreba novljanskih udruga za dodatnim financiranjem njihovih projekata Grad Novska je u proračunu Grada Novske osigurao dodatni iznos od 50.000,00 kn te raspisao Javni poziv za predlaganje programa i projekata koje će provoditi udruge u 2017. godini koji je objavljen dana 20. listopada 2017. godine, a nakon propisane procedure, Odlukom Gradonačelnika donacije su dodijeljene dana 27. studenoga 2017. godine za sljedeće projekte i u sljedećim iznosima donacija:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Društvo prijatelja Hajduka Novska | "3. Bila noć za Hajduka" | 5.000,00 kn |
| 2. | Novljanske mažoretkinje | International Grand Prix | 2.000,00 kn |
| 3. | Odbojkaški klub invalida "Novska" | Obilježavanje obljetnice deset godina postojanja | 4.400,00 kn |
| 4. | Planinarsko društvo "Zmajevac" Novska | Svečanost promocije diplomanata opće planinarske škole "Novska 2017." i pripreme za 20. novogodišnji pohod "Novljanska sarmijada 2018." | 2.000,00 kn |
| 5. | Sportski nogometni klub "Libertas" | Zimski malonogometni turnir mladeži | 5.000,00 kn |
| 6. | Športski nogometni klub "Sloga" Jazavica - Roždanik | Svečana sjednica 40 godina kluba | 5.000,00 kn |
| 7. | Športski nogometni klub "Strug" Bročice | Obilježavanje 40-te obljetnice kluba | 5.000,00 kn |
| 8. | Udruga hrvatskih vojnih invalida Domovinskog rata Novska | Kupnja knjiga "Svjedočanstva glinskih logoraša" | 1.500,00 kn |
| 9. | Udruga osoba s invaliditetom Sisačko - moslavačke županije | Socijalne usluge za osobe s invaliditetom s područja Grada Novske | 5.000,00 kn |
| 10. | Udruga za poticanje sportskih aktivnosti i komunikacijske kreativnosti "Ogrc" | Škola plivanja | 3.000,00 kn |
| 11. | Zavičajni klub Prisoje | Kulturno - zabavna večer Zavičajnog kluba Prisoje | 5.000,00 kn |

 Ukupno je po ovom Javnom pozivu dodijeljeno 42.900,00 kn.

**2.2.6. Tekući projekt 1011 T100007 – Sufinanciranje rada Crvenog križa**

 Ovaj tekući projekt u izvještajnom razdoblju ostvaren je u iznosu od 330.399,96 kn ili 88,66 % od plana.

 Sredstva su utrošena na redovni rad Gradskog društva Crvenog križa Novska (za financiranje plaća zaposlenika, za materijalne troškove, za provođenje programa logopedske rehabilitacije te za ostale programe koje će provoditi u skladu sa Zakonom o Hrvatskom crvenom križu te svojim programom rada i financijskim planom za 2017. godinu).

Uredbom o kriterijima, mjerilima i postupcima financiranja i ugovaranja programa i projekata od interesa za opće dobro, Crveni križ je posebna organizacija civilnog društva čije je djelovanje i financiranje propisano posebnim zakonom koji im daje poseban status u području humanitarnog rada i doprinosa unapređenju i zaštiti zdravlja radi čega su izuzeti od sudjelovanja na javnim natječajima za dodjelu sredstava za financiranje svojih redovnih djelatnosti.

**2.3. Program 1012 JAVNE POTREBE U KULTURI**

**Pravni temelj:**

 Zakon o financiranju javnih potreba u kulturi („Narodne novine“, broj 47/90, 27/93 i 38/09), Zakon o knjižnicama („Narodne novine“, broj 105/97, 5/98, 104/00, 87/08 i 69/09), Zakon o pučkim otvorenim učilištima („Narodne novine“, broj 54/97, 5/98, 109/99 i 139/10).

**Opći cilj programa:**

 Osiguranje materijalnih i drugih uvjeta za nesmetan rad i razvoj kulturnih djelatnosti novljanskih ustanova u kulturi, i to: razvoj knjižničarstva i rast čitalačkih navika Novljana kroz aktivnosti Gradske knjižnice i čitaonice „Ante Jagar“ Novska, te razvoj kazališno- scenske djelatnosti, djelatnosti prikazivanja filmova i muzejsko-galerijske djelatnosti Pučkog otvorenog učilišta Novska, sustavna briga o zaštiti kulturne baštine, sustavna briga o ravnomjernom razvoju svih djelatnosti u kulturi sufinanciranjem aktivnosti i programa udruga u kulturi, posebno kulturno-umjetničkih društava i drugih udruga u kulturi koje promiču i čuvaju novljansku tradicijsku kulturu, koje svojim djelovanjem edukativno utječu na djecu i mladež, pomažu razvoj turizma i koje rade na promociji Grada Novske u najširem smislu, pokretanjem i realizacijom zajedničkih programa s drugim gradovima u RH i inozemstvu.

 Ovaj program je u 2017. godini ostvaren u iznosu od 2.279.035,15 kn ili 92,88% od plana, i to za sljedeće aktivnosti i projekte:

**2.3.1. Aktivnost 1012 A100001 Rashodi za zaposlene**

Ova aktivnost je u izvještajnom razdoblju ostvarena u iznosu od 821.174,62 kn ili 93,28% od plana, a odnosi se na plaće zaposlenika u Gradskoj knjižnici i čitaonici „Ante Jagar“ Novska, te na jednu spremačicu zaposlenu u Pučkom otvorenom učilištu na poslovima održavanja i čišćenja prostora u kojima se održavaju programi u kulturi te na plaće zaposlenika u javnim radovima osiguranim iz prihoda za posebne namjene.

**2.3.2. Aktivnost 1012 A100002 Materijalno-financijski rashodi**

 Ova aktivnost izvršena je u iznosu od 668.550,47 kn ili 87,55% od plana. U Pučkom otvorenom učilištu najviše sredstava utrošeno je na otplatu glavnice primljenih kredita i zajmova od kreditnih institucija (162.000,00 kn) te za rashode za organiziranje izložbi, kazališnih predstava i manifestacija (177.672,22 kn), a u Gradskoj knjižnici i čitaonici na rashode za materijal i energiju (84.612,75 kn) te za rashode za izvršene usluge održavanja zgrade i opreme (61.894,45 kuna).

**2.3.3. Aktivnost 1012 A100004 Udruge u kulturi**

 Ova aktivnost u izvještajnom razdoblju ostvarena je u iznosu od 141.950,00 kn ili 96,37% od plana.

 Temeljem Javnog poziva za predlaganje programa i projekata za zadovoljenje javnih potreba koje će na području Grada Novske provoditi udruge u 2017. godini Odlukom Gradonačelnika od 21. ožujka 2017. godine potporu je ostvarilo 12 udruga iz područja kulture i kulturnog djelovanja u sljedećim iznosima:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Hrvatsko filatelističko numizmatičko društvo "Novska ´94" | Organizacija filatelističkih izložbi i izlaganje na izložbama drugih organizatora | 5.600,00 kn  |
| 2. | Ogranak Matice hrvatske u Novskoj | Jasna Popović Poje: *Baš hoću, baš neću* | 6.000,00 kn  |
| 3. | Kulturno-umjetničko društvo "Paklenica" Paklenica | Redovno poslovanje KUD-a | 15.000,00 kn  |
| 4. | Novljansko akademsko društvo | Redovan rad Novljanskog akademskog društva - promocija i razvoj kulturnih djelatnosti i drugih djelatnosti na području Grada Novske | 15.000,00 kn  |
| 5. | Kulturno-umjetničko društvo "Šubić" Novska | Redovna godišnja djelatnost KUD-a Šubić -očuvanje, učenje i prezentacija novljanske tradicijske kulturne baštine - pjesme, plesa i običaja | 30.000,00 kn  |
| 6. | Klapa „Ogrc“ Novska | Višeglasno pjevanje | 4.000,00 kn  |
| 7. | Udruga žena "Iskra" Novska | Očuvanje i prenošenje znanja o tradicijskim rukotvorinama novljanskog kraja | 5.000,00 kn  |
| 8. | Kulturno - umjetničko društvo "Javor" Jazavica - Voćarica - Roždanik | Program redovne djelatnosti KUD-a Javor - promicanje kulturne, folklorne i običajne baštine novljanskog kraja | 15.000,00 kn  |
| 9. | Kulturno-umjetničko društvo "Kolo" Stari Grabovac | Redovna djelatnost | 20.000,00 kn  |
| 10. | Kulturno-umjetničko društvo "Brest" Brestača | Redovan rad društva | 15.000,00 kn  |
| 11. | Kulturno-umjetničko društvo Bročice | Financiranje redovnog rada KUD-a Bročice | 6.000,00 kn  |
| 12. | Društvo likovnih autora Novske | "TRIK 2017." | 10.700,00 kn  |

**2.3.4. Tekući projekt 1012 T100005 Očuvanje kulturne baštine**

 Ovaj tekući projekt u izvještajnom razdoblju ostvaren je u iznosu od 12.798,08 kn ili 98,45% od plana što je utrošeno za održavanje Zbirke starih predmeta iz obitelji Sajko, prema godišnjem ugovoru.

**2.3.5. Kapitalni projekt 1012 K100001 Vjerske zajednice**

 Ovaj kapitalni projekt ostvaren je u iznosu od 310.000,00 kn ili 100% od plana.

 Nakon raspisanog javnog poziva i propisane procedure, Gradonačelnik je dana 10. veljače 2017. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2017. godini za područje Javnog poziva „Obnova i izgradnja sakralnih objekata“ kojom je odobrena potpora za financiranje kapitalnih projekata vjerskih zajednica. Potporu za svoje kapitalne projekte obnove i izgradnje sakralne baštine ostvarile su četiri vjerske zajednice za sljedeće kapitalne projekte i u sljedećim iznosima potpore:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Župa sv. Josipa, Lipovljani | Radovi na pročelju fasade Kapele pohoda Blažene Djevice Marije u Staroj Subockoj | 50.000,00 kn  |
| 2. | Župa Blaženog Alojzija Stepinca Novska | Obnova župnih orgulja i gradnja kućišta za orgulje | 50.000,00 kn  |
| 3. | Župa sv. Tome apostola Rajić | Saniranje i zaštita župne kuće od vlage | 50.000,00 kn  |
| 4. | Župa sv. Luke evanđelista Novska | Rekonstrukcija i obnova župne crkve sv. Luke Evanđeliste Novska - dogradnja | 10.000,00 kn  |

 Sredstva odobrena Župi Blaženog Alojzija Stepinca za obnovu orgulja i gradnju kućišta za orgulje nisu utrošena radi izmjene plana prioriteta investiranja u župi dolaskom novog župnika, radi čega se župa javila s projektom nabave i montiranja razglasa za crkvu na novi javni poziv objavljen dana 28. listopada 2017. godine - Javni poziv za predlaganje programa i projekta za zadovoljenje javnih potreba koje će na području Grada Novske u 2017. godini provoditi udruge iz Domovinskog rata i vjerske zajednice. U javnom pozivu bio je proračunom osiguran dodatni iznos za financiranje projekata vjerskih zajednica u iznosu od 150.000,00 kn, te 50.000,00 kn koja su preostala za raspolaganje nakon odustanka Župe Blaženog Alojzija Stepinca od projekta obnove župnih orgulja i gradnje kućišta za orgulje. Nakon uobičajene procedure za dodjelu sredstava, sredstva su odlukom Gradonačelnika od 5. prosinca 2017. godine dodijeljena za sljedeće projekte vjerskih zajednica:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Župa Blaženog Alojzija Stepinca, Novska | Nabava i montiranje razglasa za crkvu | 50.000,00 kn  |
| 2. | Župa sv. Josipa, Lipovljani | Radovi na pročelju fasade (južno, sjeverno i zapadno) Kapele pohoda Blažene Djevice Marije u Staroj Subockoj | 150.000,00 kn  |

**2.3.6. Tekući projekt 1012 T100001 Kazališne i kino predstave**

 Ovaj tekući projekt Pučkog otvorenog učilišta Novska u 2017. godini ostvaren je u iznosu od 177.672,22 kn ili 98,71% od plana. Trošak se odnosio na prikazivanje kazališnih i kino predstava (svaki vikend) te na održavanje izložbi. Održano je ukupno, kako slijedi:

* 15 kazališnih predstava („Zbunjoza“, Splitski GMK i Kazalište Playdrama; „Posljednja Freudova seansa“; Planet art, „Kako život“, Kazalište Moruzgva; „I živjele su sretno…?“, Scena Gorica; „Moja nuklearna ljubav“, Olja Lozica; „Pivo“, Teatar Gavran; „Šumastikus“, „Ježeva kućica“, Kazalište Smješko, „Taksimetar“, Teatar Exit, „Sutra (ni)je novi dan“, Teatar Exit, „Shirely Valentine“, Ksenija Pajić; Velika Zvjerka“, Planet Art te „Nora-trenutak pobune“- Tragači i „OtpisaNE“, kazalište Moruzgva), a koje je posjetilo ukupno 3164 posjetitelja;
* 185 kino projekcija (od toga 72 različite kino projekcije) koje je gledalo 8049 gledatelja, za koje je prodano 5242 ulaznica od 15, 20 i 25 kuna, a prihod od prodanih ulaznica za kino projekcije iznosio je 105.455,00 kn. Osim redovnih projekcija koje se naplaćuju, bilo je nekoliko kino programa sa slobodnim ulazom u organizaciji sa osnovnim školama s područja Grada Novske;
* 17 izložbi („Izložba starih vintage radio aparata“, Radio fuzija; „Izložba slika polaznika škole crtanja i slikanja“, DLAN; „Kaos u mojoj glavi“, Vesna Šepović, „Solovci ženama svijeta“; SOL, „Zavičajni drvorez“, Vojko Tutić; „Ruže na podlozi“, Katica Perković; „Pasija“- Uskrsna izložba polaznika škole crtanja i slikanja, DLAN; „Moj imaginarni svijet“, Martina Setnik; „Eksponati iz privatne zbirke starih predmeta Romana Vukalovića“; „Čarolija bjeline“, Moslavački štrk; „Sve naše boje“, Viktorija Šadek i Ines Babić; „Motivi Slavonije i Posavine“, Zlatko Žagar; „Violet“, Vjekoslav Pešut; „Slavonija“, Domagoj Topić, Izložba slika Branke Vrbanić i Borislava Tutića; „Paleta mojih boja“, Štefica Oljača i „Simbioza“ Ivane Komel) koje je posjetilo ukupno 675 posjetitelja.

**2.3.7. Tekući projekt 1012 T100002 Dječja igraonica**

 Ovaj tekući projekt Gradske knjižnice i čitaonice „Ante Jagar“ Novska u 2017. godini ostvaren je u iznosu od 2.365,84 kn ili 59,15% od plana. Provedeno je ukupno 110 aktivnosti (33 igraonice/pričaonice koje je posjetilo 355 posjetitelja, 43 edukativno-kreativne radionice koje je posjetilo 457 posjetitelja, 4 književna susreta za djecu koje je posjetilo 139 posjetitelja, 13 radionica programiranja koje je posjetilo 20 posjetitelja, 6 pričaonica „Vrtić u knjižnici“ koje je posjetilo 95 posjetitelja, 3 pričaonice „Škola u knjižnici“ koje je posjetilo 75 posjetitelja, 6 pričaonica „Advent u knjižnici“ koje je posjetilo 60 posjetitelja te 2 ostale aktivnosti koje je posjetilo 19 posjetitelja. U okviru ovog tekućeg projekta sve aktivnosti organizirane u 2017. godini posjetilo je ukupno 1220 posjetitelja. U većini radionica radilo se recikliranim materijalom što je rezultiralo manjom nabavom potrebnog materijala radi čega nije bilo potrebe za utroškom planiranih sredstava u punom iznosu.

**2.3.8 Tekući projekt 1012 T100003 Književni susreti**

Ovaj tekući projekt Gradske knjižnice i čitaonice „Ante Jagar“ Novska u 2017. godini ostvaren je u iznosu od 8.705,40 kn ili 96,73% od plana, a odnosi se na sadržaje namijenjene odraslima. Ukupno je provedena ­­­­26 aktivnosti (6 radionica koje je posjetilo 87 posjetitelja, 9 književnih susreta (promocija ili predavanja) koje je posjetilo 430 posjetitelja, 2 izložbe koje je posjetilo 309 posjetitelja, 5 informatičkih radionica „Miš u ruke“ koje je polazilo 30 posjetitelja te 4 ostala događanja koje je posjetilo 137 posjetitelja.) U okviru ovog tekućeg projekta sve aktivnosti organizirane u 2017. godini posjetilo je ukupno 993 posjetitelja.

**2.3.9. Tekući projekt 1012 T100004 Nabava opreme**

 Ovaj tekući projekt Gradske knjižnice i čitaonice „Ante Jagar“ Novska obuhvaća plansku i kontinuiranu nabavu knjižnične građe (knjiga, audio-vizualne građe, didaktičkih igrački i periodike) sredstvima proračuna Grada i sredstvima Ministarstva kulture, te nabavu druge potrebne opreme.

 U izvještajnom razdoblju ovaj tekući projekt ostvaren je u iznosu od 135.818,52 kn ili 92,70% od plana. Nabavljeno je ukupno 1507 jedinica knjižnične građe u ukupnoj vrijednosti od 129.685,00 kn, i to sredstvima Ministarstva kulture u iznosu od 68.000,00 kn te Grada Novske u iznosu od 55.383,46 kn.

 Nabava knjižnične građe ostvarena je i donacijom/poklonom u iznosu od 6.323,00 kn.

 Od druge potrebne opreme nabavljena je komunikacijska oprema u iznosu od 160,00 kn i prijenosno računalo u iznosu od 2.458,75 kn. Primljena je donacija 20 microbit čipova u vrijednosti 2.195,25 kn u sklopu projekta Croatian makers udruge Institut za razvoj i inovativnost mladih IRIM.

 Planirana nabava mrežnog pisača odgođena je za 2018. godinu, budući da zbog neodgovarajuće ponude realizacija u 2017. godinu nije bila moguća.

**2.4. Program 1013 SUFINANCIRANJE OBRAZOVANJA**

**Pravni temelj:**

 Zakon o lokalnoj i područnoj (regionalnoj) samoupravi, Zakon o pučkom otvorenom učilištu, Zakon o ustanovama, Zakon o osnovnom i srednjem školstvu, Odluka o stipendijama Grada Novske.

**Cilj programa:**

 U zakonskim uvjetima u kojima na području Grada Novske nije decentralizirano osnovno i srednje školstvo, sufinanciranjem posebnih obrazovnih programa, izvannastavnih aktivnosti u školama i investicijskih radova na školskim objektima osigurati kvalitetniju razinu obrazovanja, osiguranjem materijalnih i drugih uvjeta rada u Pučkom otvorenom učilišta, u dijelu koji se odnosi na obrazovne djelatnosti namijenjene odrasloj populaciji ostvariti potrebu za ciljano obrazovanje u skladu s potrebama tržišta, a stipendiranjem srednjoškolskih učenika i studenata omogućiti dostupnost željenog obrazovanja svima.

 Program sufinanciranja obrazovanja u 2017. godini ostvaren je u iznosu od 3.225.592,33 kn ili 88,06% od plana.

 Program obuhvaća sljedeće aktivnosti i projekte:

**2.4.1. Aktivnost 1013 A100001 Rashodi za zaposlene**

 Ova aktivnost ostvarena je u iznosu od 569.568,18 kn ili 94,91% od plana, a odnosi se na plaće za redovan rad, doprinose na plaće te ostale rashode za šest zaposlenih osoba na programima obrazovanja u Pučkom otvorenom učilištu. Ovi rashodi doprinose redovnoj i potpunoj realizaciji svih obrazovnih programa u Pučkom otvorenom učilištu koje izravno provodi jedan stalni zaposlenik na obrazovnim programima za obrazovanje odraslih, a koji vodi svu propisanu andragošku dokumentaciju do izdavanje svjedodžbi te 10 vanjskih suradnika – profesora predavača koji rade na provođenju obrazovnih programa za prodavače, komercijaliste, kuhare i konobare te voditelje radionica. Ukupno je bilo 134 polaznika obrazovnih programa.

 Prema vrsti obrazovnog programa, broj polaznika je sljedeći: srednjoškolske programe ukupno je polazilo 69 polaznika (46 polaznika za zvanje kuhara, 11 polaznika za zvanje konobar, 12 polaznika za zvanje komercijalist), Programe osposobljavanja ukupno je polazilo 47 polaznika (za zvanje - voditelj poljoprivrednog gospodarstva 42 polaznika, te za zvanje operater na računalu 5 polaznika). Tečaj njemačkog jezika (A1 stupanj) polazilo je ukupno 18 polaznika.

 Pučko otvoreno učilište Novska jedino je učilište u okolici koje je verificiralo navedene programe osposobljavanja pri nadležnom ministarstvu, tako da se osim polaznika s područja Novske, Jasenovca i Lipovljana u novljanskom učilištu obrazuju polaznici iz drugih gradova - Garešnice, Nove Gradiške, Kutine, Popovače, Okučana, Stare Gradiške, Pakraca, Lipika, Hrvatske Kostajnice i Majura. Ukupan prihod od obrazovanja odraslih iznosio je u 2017. godini 339.037,00 kn .Ova aktivnost ostvarena je u iznosu od 410.571,10 kn ili 84,54% od plana, a odnosi se na naknade troškova zaposlenicima, rashode za materijal i energiju, rashode za intelektualne i ostale usluge, službena putovanja, stručno usavršavanje, uredski materijal, materijal i dijelove za tekuće i investicijsko održavanje, sitni inventar, usluge telefona, pošte i prijevoza, premije osiguranja, reprezentaciju, bankarske usluge i dr. Najveći pojedinačni trošak ove aktivnosti odnosio se na nabavu opreme i postrojenja (iznos od 197.659,59 kuna). Najveća investicija Učilišta u 2017. godini bila je kupnja računala u iznosu od 149.000,00 kn te nabava potrebnih licenci za računala u iznosu od 48.499,76 kuna. Nabava ove opreme bila je potrebna za rad s polaznicima programa – operater na računalu jer je Učilište sudjelovalo na javnom natječaju za dodjelu sredstava projektima koji se uklapaju u program – Podrška socijalnom uključivanju i zapošljavanju marginaliziranih skupina te ostvarilo sredstva u iznosu 1.389.000,00 kuna za projekt „S jednakim mogućnostima na tržištu rada“ koji će trajati dvije godine. Nabavljena je i razglasna oprema u vrijednosti od 24.151,74 kuna radi dotrajalosti stare razglasne opreme koja nije više bila u funkciji održavanja kvalitetnih programa te projektori u iznosu od 15.243,79 kuna radi poboljšanja uvjeta u kojima polaznici pohađaju nastavu.

**2.4.2. Aktivnost 1013 A100003**  **Stipendije**

 Ova aktivnost u 2017. godini ostvarena je u iznosu od 1.361.695,20 kn ili 90,78% od plana.

 U izvještajnom razdoblju studentsku stipendiju u iznosu od 560,00 kn mjesečno primalo je 139 studenta. Pravo na učeničku stipendiju u iznosu od 320,00 kn mjesečno ostvarivalo je 160 učenika. Pravo na učeničku stipendiju za sufinanciranje troškova prijevoza učenika Srednje škole Novska sa prebivalištem u prigradskim naseljima (Brestača, Bročice, Stari Grabovac) ostvarivalo je 16 učenika.

 Nakon provedenog postupka dodjele učeničkih i studentskih stipendija za školsku/akademsku godinu 2017./2018. pravo na studentsku stipendiju u iznosu od 560,00 kn mjesečno ostvarivalo je 147 studenata, pravo na učeničku stipendiju u iznosu od 320,00 kn mjesečno ostvarilo je 147 učenika, a pravo na učeničku stipendiju za sufinanciranje troškova prijevoza učenika Srednje škole Novska sa prebivalištem u prigradskim naseljima (Brestača, Bročice, Stari Grabovac) ostvarivalo je 16 učenika.

**2.4.3. Tekući projekt1013 T100001 Sufinanciranje programa škola s područja Grada Novske**

 U izvještajnom razdoblju ovaj tekući projekt ostvaren je u iznosu od 374.094,32 kn ili 98,97% od plana. Temeljem zahtjeva škola sredstva su transferirana osnovnim školama za sljedeće namjene:

* Osnovnoj školi Novska za projekt produženog boravka, iznos od 116.752,07 kn; za projekt izrade tribina na igralištu, iznos od 199.842,25 kn; za nabavu projektne dokumentacije za energetsku obnovu područne škole Stari Grabovac te za rehabilitacijski centar, iznos od 54.500,00 kn te za snimanje filma „Božićni običaji zavičaja“, iznos od 3.000,00 kuna.
* Osnovnoj školi Rajić za nabavu opreme za unapređenje izvođenja nastave (nabava dviju ploča „pametnica“), u iznosu od 20.000,00 kn,
* Glazbenoj školi u Novskoj za redovan rad, za troškove učenika na natjecanjima, za nabavu opreme za održavanje i zaštitu te za nabavu glazbene opreme, iznos od 123.000,00 kn,
* Osnovnoj školi Lipovljani za nabavu opreme u područnim školama, iznos od 20.000,00 kn, te
* Srednjoj školi Novska za organizaciju maturalne zabave te za putovanje u Ljubljanu učenika koji su se istaknuli na natjecanjima i smotrama i njihovim mentorima, iznos od 10.000,00 kn. Iznos od 31.600,00 kuna planiran za izradu vrata prema tribinama u dvorani nije povučen radi čega su sredstva za tu namjenu osigurana u proračunu za 2018. godinu.

**2.5. Program 1014 PREDŠKOLSKI ODGOJ**

**Pravni temelj:**

 Zakon o predškolskom odgoju i obrazovanju („Narodne novine“, broj 10/97, 107/07 i 94/13), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece (Glasnik Ministarstva prosvjete i kulture,br.7/8,1991.), Konvencija UN-a o pravima djece iz 1989. godine, Zakon o Agenciji za odgoj i obrazovanje („Narodne novine“, broj 85/06), Statut Dječjeg vrtića „Radost“ Novska (Klasa: 003-05-01/98-02; Ur.br.2176-71/98-04-02 od 31.08.1998.).

**Cilj programa:**

 Predškolski odgoj na području Grada Novske ostvaruje se u jednoj predškolskoj ustanovi – Dječjem vrtiću „Radost“ Novska.

 Cilj predškolskog odgoja je holističkim pristupom postići takvo okruženje koje će svojom kvalitetom osigurati optimalne uvjete življenja, učenja, odgoja i razvoja djece u predškolskoj ustanovi. Rad u ustanovi se temelji na humanističkom pristupu i razvoju primjerenim programima radi zadovoljenja djetetovih primarnih potreba. Svrha je usklađena sa značajkama djetetove dobi, njegovim intelektualnim potrebama i osobnošću, potrebama obitelji i okruženja. Posebna se važnost pridaje ostvarivanju programa za djecu koja na bilo koji način odstupaju od razvoja svojih vršnjaka i koja žive u socijalno ugroženim obiteljima. Cilj programa predškole je adaptacija i socijalizacija djece u odgojno-obrazovnim skupinama, kako bi se pripremili za polazak u osnovnu školu.

 U izvještajnom razdoblju ovaj program ostvaren je u iznosu od 4.791.538,60 kn ili 56,94% od plana.

 Program obuhvaća sljedeće aktivnosti i projekte:

**2.5.1. Aktivnost 1014 A100001 Rashodi za zaposlene**

 U izvještajnom razdoblju ova aktivnost je ostvarena u iznosu od 2.926.688,04 kn ili 90,51% od plana, a sredstva su utrošena na plaće i doprinose na plaće 34 stalno zaposlena djelatnika (ravnatelj, pedagoga, zdravstveni voditelj, tajnik, voditelja računovodstva, administrativno-računovodstveni djelatnik, 20 odgajatelja, glavna kuharica, 2 pomoćne kuharice, 3 spremačice, pralja/švelja i domar/ekonom), 3 zaposlenika u javnim radovima i 1 osoba na stručnom osposobljavanju.

 Zaposlenici ustanove kroz svoj rad osiguravaju redovno funkcioniranje ustanove kroz sve planirane redovne i dodatne obrazovne programe, i to:

* cjelodnevni (10-satni) redovni program vrtića koji se provodio za ukupno 202 djeteta raspoređenih u 9 odgojnih skupina, i to 2 jasličke skupine (od 1 do 3 godine) i 7 vrtićkih skupina (od 3 do 7 godina.), a koji obuhvaća raznovrsne sadržaje u ustanovi, osiguravajući djetetu zanimljivo, raznoliko, privlačno okruženje bogato poticajima i mogućnostima za istraživanje, eksperimentiranje, igranje i druženje, vodeći brigu da se dijete dobro osjeća i da želi ostati razdvojeno od roditelja;
* program predškole ili program „Mala škola“ koji se provodio za 93 djece raspoređenih u 6 skupina (djeca od 6 do 7 godina);
* verificirani program ranog učenja engleskog jezika koji se provodio za 57 djece (djeca od 5, 6 i 7 godina);
* provedba projekta „ Sigurna cesta“ (edukacija, analize i radionice).

**2.5.2. Aktivnost 1014 A100002 Materijalno-financijski rashodi**

 Ova aktivnost u 2017. godini ostvarena je u iznosu od 1.535.537,18 kn ili 80,74% od plana, i to za isplatu naknada za prijevoz zaposlenika, za rad na terenu i odvojeni život, stručno usavršavanje zaposlenika, troškove službenih putovanja, stručnog usavršavanja zaposlenika, nabavu uredskog materijala, troškove nabave materijala i sirovina, rashode za električnu energiju, materijal i dijelove za tekuće i investicijsko održavanje, nabavu sitnog inventara i auto-gume, službene, radne i zaštitne odjeće, stručne literature, sredstava za čišćenje i održavanje, sredstava za higijensku potrebu i njegu, potrošni materijal za rad u grupi, rashode za plin, rashode za gorivo, usluge tekućeg i investicijskog održavanja opreme, laboratorijske usluge, prijevoz djece na izlete, usluge pošte, usluge tekućeg i investicijskog održavanja zgrade, usluge promidžbe i informiranja, komunalne usluge, preventivne zdravstvene preglede zaposlenika, računalne usluge, ostale usluge (fotografske, registracija vozila, pranje i čišćenje), usluge telefona i Interneta, naknade troškova osobama izvan radnog odnosa, premije osiguranje, reprezentaciju, ostale nespomenute rashode poslovanja, bankarske usluge i usluge platnog prometa te adaptaciju unajmljenog poslovnog prostora u Pastoralnom centru Župe Blaženog Alojzija Stepinca koja je i najveći pojedinačni trošak materijalnih rashoda u iznosu od 399.992,70 kn sredstava općih proračunskih prihoda te 77.500,65 kn vlastitog prihoda vrtića koja su utrošena za građevinsko-obrtničke radove i instalaterske radove koji su obuhvaćali uređenje asfaltnog prilaza do ulaza u objekt, knauf pregrade za uređenje dviju soba dnevnog boravka, uređenje dva sanitarna čvora za djecu s četiri umivaonika, uređenje jednog sanitarnog čvora za odrasle te adaptaciju kuhinje.

Ovi rashodi omogućili su da se osiguraju potrebni materijalni i drugi uvjeti za redovno funkcioniranje svih planiranih redovnih i dodatnih programa koje ustanova provodi, a adaptacija i opremanje unajmljenog prostora za potrebe zbrinjavanja što većeg broja djece u predškolskoj ustanovi omogućilo je naknadni upis u vrtić 45 djece s liste čekanja.

**2.5.3. Kapitalni projekt 1014 K100001 Investicijsko održavanje zgrade vrtića**

 Osigurana sredstva za adaptaciju krovišta nisu se mogla utrošiti u 2017. godini zbog čega su sredstva za ovaj kapitalni projekt osigurana u proračunu za 2018. godinu.

**2.5.4. Kapitalni projekt 1014 K100002 – Energetska obnova zgrade Dječjeg vrtića „Radost“ Novska**

 Ovaj kapitalni projekt u 2017. godini ostvaren je u iznosu od 3.500,00 kn ili 0,13% od plana. Sredstva planirana u proračunu za izvršenje ovog projekta nisu mogla biti utrošena u 2017. godini, ali su se ista morala planirati u proračunu u punom iznosu kako bi se na zakonit način mogli provesti potrebni postupci javnih nabava. U 2017. godini utrošen je samo dio sredstava za promidžbu i vidljivost (izrada plakata). Predviđeni troškovi ovog kapitalnog projekta su sljedeći:

|  |
| --- |
| **ENERGETSKA OBNOVA ZGRADE VRTIĆA 2.754.650,40 kn** |
| ENERGETSKA OBNOVA (postupak javne nabave) |  **2.550.301,13 kn** |
| Građevinsko-obrtnički radovi |  1.281.494,88 kn |
| Elektrotehnički radovi |  139.963,75 kn |
| Strojarski radovi (grijanje i hlađenje) |  1.128.842,50 kn |
| OSTALI PLANIRANI TROŠKOVI PROJEKTA (provedba postupka javne nabave) **204.349,27 kn** |
| Stručni nadzor |  41.875,00 kn |
| Koordinator zaštite na radu |  9.000,00 kn |
| Projektantski nadzor |  18.750,00 kn |
| Energetski pregled i energetski certifikat nakon obnove |  2.500,00 kn |
| Promidžba i vidljivost |  15.000,00 kn |
| Vođenje projektom i administracija |  15.000,00 kn |
| Stručna podrška partnera |  29.411,77 kn |
| Projektna dokumentacija |  72.812,50 kn |

 Projekt je sufinanciran sredstvima Ministarstva graditeljstva i prostornog uređenja u iznosu od 1.287.400,81 kn, sredstvima Fonda za regionalni razvoj u iznosu od 788.429,50 kn, iz proračuna Grada Novske u iznosu od 462.831,57 kn, te iz viška prihoda, u iznosu od 215.988.520 kn. Sredstva su osigurana u proračunu za 2018. godinu

**2.5.5. Tekući projekt 1014 T10001 Nabava opreme**

 Ovaj tekući projekt u 2017. godini ostvaren je u iznosu od 325.813,38 kn ili 89,14% od plana. Sredstva su utrošena za nabavu opreme i didaktike za dvije nove vrtićke skupine za područni vrtić u iznosu od 191.451,78 kn iz općih prihoda proračuna, a iz sredstava Ministarstva prosvjete i sporta ostvaren je iznos od 16.880,00 kn koji je utrošen u istu svrhu. Nabavljene su stolice, stolovi, niski elementi, krevetići te kompletna didaktika po DPS-u, garderobe u hodniku za 45 djece s pripadajućim klupčicama, opremljena je kuhinja sudoperom, štednjakom, perilicom posuđa, hladnjakom, kuhinjskim elementima s ladicama, stolom za odlaganje od inoksa, kolicima za serviranje te velikim posudama za transport hrane, sve u skladu s HASAP-om.

 Također, nabavljen je potreban pribor za čišćenje (kanta za pranje s priborom za čišćenje i profesionalni usisavač), a za iznos od 61.529,74 kn nabavljena je didaktika, igračke te potreban sitni inventar za kuhinju (pribor za jelo i sl.).

 Nabavljeno je i prijevozno sredstvo za prijevoz gotove hrane u vrijednosti od 111.875,00 kn. Nabava ovog vozila bila je potrebna za prijevoz gotovih obroka iz centralnog vrtića u područni vrtić.

 Sva nabavljena oprema služi poboljšanju uvjeta rada u skladu s DPS-om i omogućila je upis 45 djece u vrtić s liste čekanja.

**2.6. Program 1015 POTICANJE DEMOGRAFSKOG RASTA**

**Pravni temelj:**

 Nacionalna populacijska politika („Narodne novine“, broj 136/06), Program pomoći roditeljima za novorođeno dijete „Kolica za novljanskog klinca“.

**Opći cilj:**

 Poticajnim populacijskim mjerama utjecati na porast nataliteta.

**2.6.1. Aktivnost 1015 A100001 „Kolica za novljanskog klinca“**

 Ova aktivnost u 2017. godini ostvarena je u iznosu od 444.000,00 kn ili 88,88 % od plana, a odnosi se na isplate financijske potpore roditeljima novorođene djece s prebivalištem na području Grada Novske.

 Programom potpore za novorođeno dijete “ Kolica za novljanskog klinca”, donesenim 1. ožujka 2017. godine, utvrđen je iznos od 1.000,00 kn za svako novorođeno dijete. Novim Programom potpore za novorođeno dijete “Kolica za novljanskog klinca” donesenim 21. kolovoza 2017. godine („Službeni vjesnik“, broj 35/17), utvrđeni su novi, znatno povećani iznosi potpore u skladu s namjerama nove gradske uprave da utvrdi mjere poboljšanja populacijske politike na području Grada Novske, i to:

* 2.500,00 kn za prvo dijete u obitelji,
* 5.000,00 kn za drugo dijete i
* 10.000,00 kn za treće i svako sljedeće dijete u obitelji.

 Potpora utvrđena novim programom mogla se ostvariti ako su kumulativno bili ispunjeni sljedeći uvjeti:

* da je dijete rođeno u Republici Hrvatskoj u razdoblju od 1. siječnja do 31. prosinca 2017. godine,
* da dijete ima hrvatsko državljanstvo i prijavljeno prebivalište na području Grada Novske,
* da roditelji, posvojitelji ili skrbnik imaju prijavljeno prebivalište i borave na području Grada Novske,
* da jedan od roditelja ili posvojitelja ima prijavljeno prebivalište na području Grada Novske najmanje godinu dana od dana rođenja djeteta.

 Razliku u potpori ostvarili su svi roditelji novorođene djece u 2017. godini koji su kumulativno ispunjavali nove uvjete.

 U 2017. godini, prema podacima MUP-a, rođeno je 121 dijete, a ostvareno je pravo na potporu, prema podnesenim zahtjevima, za ukupno 98 novorođene djece, i to:

* za 1. dijete u obitelji – 44 zahtjeva
* za 2. dijete u obitelji – 26 zahtjeva,
* za 3. dijete u obitelji – 19 zahtjeva,
* za 4. dijete u obitelji – 7 zahtjeva,
* za 5. dijete u obitelji – 1 zahtjev,
* za 7. dijete u obitelji – 1 zahtjev.

**2.7. Program 1017 SOCIJALNA SKRB**

**Pravni temelj:**

 Zakon o socijalnoj skrbi („Narodne novine“, broj 157/13 i 152/14) i Program javnih potreba u socijalnoj skrbi na području Grada Novske za 2017. godinu.

**Cilj programa:**

 Kvalitetno zadovoljavanje javnih potreba socijalno ugroženih građana uz racionalno korištenje proračunskih sredstava.

 Ovaj program ostvaren je u 2017. godini u iznosu od 1.200.026,26 kn ili 93,21% od plana.

 U izvještajnom razdoblju ukupno je 1339 korisnika ostvarilo pravo na neki od oblika pomoći predviđenih Programom javnih potreba u socijalnoj skrbi, i to:

|  |  |  |
| --- | --- | --- |
| **Rb.** | **Oblik pomoći** | **Broj korisnika**  |
| 1. | Pomoć u podmirenju troškova stanovanja | 90 |
| 2. | Ogrjev | 236 |
| 3. | Novčana pomoć umirovljenicima | 355 |
| 4. | Prehrana u osnovnim školama | 222 |
| 5. | Pogrebni troškovi | 3 |
| 6. | Jednokratne novčane pomoći | 79 |
| 7. | Komunalna naknada (oslobođenje) | 348 |
| 8. | Sufinanciranje boravka djece u Poliklinici SUVAG i drugim sličnim ustanovama | 6 |
|  | **Ukupno** | **1339** |

 Prema pojedinim oblicima pomoći utvrđenim Programom javnih potreba u socijalnoj skrbi za 2017. godinu, odnos planiranog i ostvarenog je sljedeći:

|  |  |  |  |  |
| --- | --- | --- | --- | --- |
| **Rb.** | **Oblik pomoći** | **Plan za 2017.****godinu** | **Realizacija u****2017. godini**  | **% izvršenja** |
| 1. | Troškovi stanovanja | 170.000,00 | 153.016,65 | 90,01 |
| 2. | Pomoć za ogrjev - Županija | 230.000,00 | 224.200,00 | 97,48 |
| 3. | Novčana pomoć umirovljenicima | 405.000,00 | 403.700,00 | 99,68 |
| 4. | Prehrana u osnovnim školama | 232.500,00 | 213.023,00 | 91,62 |
| 5. | Pogrebni troškovi | 15.000,00 | 5.100,00 | 34,00 |
| 6. | Jednokratne novčane pomoći | 90.000,00 | 77.684,47 | 86,32 |
| 7. | Komunalna naknada (oslobođenje) | 80.000,00 | 75.472,86 | 94,34 |
| 8. | Sufinanciranje boravka djece u Poliklinici SUVAG i drugim sličnim ustanovama | 65.000,00 | 47.829,00 | 73,58 |
|  | **Ukupno** | **1.287.500,00** | **1.200.025,98** | **93,21** |

 Program obuhvaća sljedeće aktivnosti:

**2.7.1. Aktivnost 1017 A100001 Pomoć građanima i kućanstvu**

 Ova aktivnost ostvarena je u izvještajnom razdoblju u iznosu od 987.003,26kn ili 93,55% od plana.

 Aktivnost se odnosi se na sve oblike socijalnih pomoći koje su, sukladno Programu javnih potreba u socijalnoj skrbi na području grada Novske za 2017. godinu, isplaćene građanima i kućanstvima u socijalno-zaštitnoj potrebi (pomoć za troškove stanovanja, novčana pomoć umirovljenicima, pomoć za nabavu ogrjeva, pomoć za podmirenje pogrebnih troškova, financiranje boravka i liječenja djece predškolske dobi u Poliklinici Suvag, Down centru Pula i dr., oslobođenje od plaćanja komunalne naknade te jednokratne pomoći).

**2.7.2. Aktivnost 1017 A100002 Sufinanciranje prehrane za djecu po socijalnom programu**

 Ova aktivnost ostvarena je u 2017. godini s iznosom od 213.023,00 kn ili 91,62% od plana.

 Aktivnost se odnosi na financiranje prehrane osnovnoškolske djece s prebivalištem na području Grada Novske koja dolaze iz obitelji koje su u socijalno-zaštitnoj potrebi. Sredstva za sufinanciranje prehrane ostvarili su učenici lošijeg imovinskog stanja koji pohađaju nastavu u OŠ Novska, Rajić, Lipovljani i Jasenovac. Ovaj oblik pomoći u izvještajnom razdoblju koristilo je 222 djece.

**2.8. Program 1018 RAZVOJ SPORTA I REKREACIJE**

**Pravni temelj:**

 Zakon o sportu („Narodne novine“, broj 71/06, 150/08, 124/10, 124/11, 86/12 , 94/13, 85/15 i 19/16).

**Cilj programa:**

 Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja, i to sljedećim aktivnostima: osiguranjem sredstava Zajednici sportskih udruga Grada Novske za osnovne potrebe i nesmetan rad svakog sportskog kluba, s posebnim naglaskom na sportske klubove od posebnog interesa za Grad, osiguranjem financijskih sredstva za rad školskih športskih klubova i klubova koji okupljaju sportaše invalide, te osiguranjem redovnog održavanja i korištenja Gradske dvorane, te ostalih sportskih objekata na području Grada Novske za potrebe treninga, natjecanja i rekreacije.

 Ovaj program u izvještajnom razdoblju ostvaren je u iznosu od 1.776.811,43 kn ili 95,75% od plana.

 Program obuhvaća sljedeće aktivnosti i projekte:

**2.8.1. Aktivnost 1018 A100001 Financiranje sportskih klubova**

 Ova aktivnost ostvarena je u izvještajnom razdoblju u iznosu od 1.331.562,19 kn ili 100% od plana, a obuhvaća isplatu sredstva koja je Zajednica sportskih udruga Grada Novska temeljem Javnog poziva, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode sportske udruge na području Grada Novske dodijelila sportskim klubovima koji su se javili na Javni poziv za sufinanciranje javnih potreba u sportu na području Grada Novske za 2017., objavljen u mjesecu prosincu 2016. godine na mrežnim stranicama Grada Novske i Ureda za udruge Vlade Republike Hrvatske. Nakon provedene procedure definirane Pravilnikom, sredstva za redovan sportski rad i rekreaciju ostvarili su sportski klubovi koji su se javili na Javni poziv, temeljem unaprijed definiranih kriterija, Odluka o ostvarenim donacijama objavljena je na mrežnim stranicama Grada.

 Sredstva su ostvarila 32 sportska kluba koja su se javila na Javni poziv, i to:

|  |  |  |
| --- | --- | --- |
|  | ZA REDOVAN RAD SPORTSKIH KLUBOVA  | Iznos |
|  |  |  |
| 1. | NK „Libertas“ Novska | 366.646,84 |
| 2. | Rukometni klub Novska  | 90.369,24 |
| 3. | Košarkaški Klub Novska | 88.509,80 |
| 4. | Stolnoteniski klub Novska  | 19.710,16 |
| 5. | Sportsko-ribolovno društvo „Krkuša“ | 14.503,71 |
| 6. | Kuglački klub Novska  | 161.028,36 |
| 7. | Šahovski klub Obrtnik | 8.181,58 |
| 8. | Kuglački klub Slavonija | 33.841,96 |
| 9. | Taekwon - do klub | 24.914,61 |
| 10. | Športsko-ribolovni klub „Karas“ | 14.875,60 |
| 11. | Nogometni klub „Sloga“  | 130.905,28 |
| 12. | Ženski kuglački klub Novska | 24.916,60 |
| 13. | ŠNK Slavonija | 17.199,60 |
| 14. | Udruga „Ogrc“  | 4.285,71 |
| 15. | Fitnes klub „Baš fit“ Novska | 4.285,71 |
| 16. | Teniski klub Novska  | 32.354,40 |
| 17. | Streljački klub Novska | 7.065,91 |
| 18. | Planinarsko društvo „Zmajevac“ | 4.285,71 |
| 19. | NK „Nafta“ Kozarice | 20.082,10 |
| 20. | Ženski rukometni klub Novska | 10.921,71 |
| 21. | Kuglački klub „Belina“ | 12.272,36 |
| 22. | NK „Strug“ Bročice | 26.032,28 |
| 23. | Paintball klub Novska | 4.285,71 |
| 24. | Športska udruga Nora | 4.285,71 |
| 25. | Badminton klub | 26.404,16 |
| 26. | Atletski klub „NOGA“ | 4.285,71 |
| 27. | ŠNK „Croatia“ | 36.817,09 |
| 28. | NK “Sokol“ Rajić | 67.312,08 |
|  | **Ukupno** | **1.260.579,69** |
|  |  |  |
|  | ŠKOLSKO-SPORTSKI KLUBOVI |  |
| 29. | Osnovna škola Novska  | 14.999,50 |
| 30. | Osnovna škola Rajić | 4.526,00 |
| 31. | Srednja škola Novska  | 10.457,00 |
|  | **Ukupno** | **29.982,50** |
|  |  |  |
|  |  |  |
|  | MALONOGOM I MEMORIJALNI TURNIRI |  |
| 32. | NK „Sloga“ Jazavica-Roždanik | 5.000,00 |
| 33. | NK „Libertas“ Novska | 20.000,00 |
|  | **Ukupno** | **25.000,00** |

|  |  |  |
| --- | --- | --- |
|  | POTICANJE ŠPORTA INVALIDA |  |
|  |  |  |
| 34. | Odbojkaški klub invalida | 16.000,00 |

**2.8.2. Aktivnost 1018 A100001 Materijalni troškovi Zajednice sportskih udruga Grada Novske**

 Ova aktivnost ostvarena je u 2017. godini u iznosu od 43.418,58 kn ili 83,50% od plana, i to za redovne materijalne troškove Zajednice sportskih udruga Grada Novske te za nabavu kosilice.

**2.8.3. Tekući projekt 1018 T100001 Održavanje sportskih objekata**

 Ovaj tekući projekt ostvaren je u 2017. godini u iznosu od 401.830,66 kn ili 85,13% od plana, i to za plaće zaposlenika u Zajednici sportskih udruga Grada Novske koji rade na održavanju sportskih objekata u vlasništvu Grada te za investicijsko i tekuće održavanje školsko-športske dvorane Srednje škole Novska.

**2.9. Program 1019 POTICANJE RAZVOJA TURIZMA**

**Pravni temelj:**

 Zakon o turističkim zajednicama i promicanju hrvatskog turizma („Narodne novine“, broj 152/08), Zakon o pružanju usluga u turizmu („Narodne novine“, broj 68/07 i 88/10).

**Opći cilj programa:**

 Razvoj turizma na području Grada Novske.

 Ovaj program ostvaren je u iznosu od 528.944,83 kn ili 89,76% od plana. Program obuhvaća sljedeće tekuće projekte:

**2.9.1. Tekući projekt 1019 T100002 Manifestacije**

 U 2017. godini ovaj tekući projekt ostvaren je u iznosu od 448.963,63 kn ili 88,15% od plana, i to za manifestacije „Bljesak“, „Ljeto u Novskoj i Dan novljanskih branitelja“, „Lukovo“ u Novskoj, te za Božić i Novu godinu. U okviru ovog tekućeg projekta, osim troškova manifestacija koje izravno terete Grad kao organizatora, raspisana su i tri javna poziva za sufinanciranje programa i projekata udruga za obilježavanje manifestacija, i to:

1. **Javni poziv za predlaganje programa i projekata za obilježavanje manifestacije „Bljesak“ koje će na području Grada Novske provoditi udruge u 2017. godini**

 Javni poziv je objavljen 13. ožujka 2017. godine, a nakon propisane procedure odlukom Gradonačelnika donacije su dodijeljene dana 26. travnja 2017. godine za programe i projekte udruga kojima se obilježila manifestacija „Bljesak“ u 2017. godini za sljedeće projekte i u sljedećim iznosima donacija:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Teniski klub Novska | Otvoreni turnir "Bljesak" | 3.500,00 kn  |
| 2. | Ženski kuglački klub "Novska" Novska | Obilježavanje manifestacije "Bljesak" | 4.000,00 kn  |
| 3. | Taekwondo klub "Ogrc" Novska | 13. Memorijalni turnir "Bljesak 1995." | 13.000,00 kn  |
| 4. | Planinarsko društvo "Zmajevac" Novska | 20. obljetnica Planinarskog puta VRA "Bljesak" i 20. planinarski pohod | 3.500,00 kn  |
| 5. | Klapa „Ogrc“ Novska | "Bljesak“ 2017. godine | 2.000,00 kn  |

1. **Javni poziv za predlaganje programa i projekata za obilježavanje manifestacije „Ljeto u Novskoj“ koje će na području Grada Novske provoditi udruge u 2017. godini**

 Javni poziv je objavljen 18. travnja 2017. godine, a nakon propisane procedure Odlukom Gradonačelnika donacije su dodijeljene dana 9. lipnja 2017. godine za programe i projekte kojima se obilježila manifestacija „Ljeto u Novskoj“ sljedećim udrugama i u sljedećim iznosima donacija:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Atletski klub "Novljanska grupa atletičara" Novska | Novskarun vol. 3 | 11.000,00 kn |
| 2. | Badminton klub Novska | Turnir u badmintonu | 2.000,00 kn |
| 3. | Društvo likovnih autora Novske | LIKONA "Ljeto 2017." | 2.500,00 kn |
| 4. | Klapa „Ogrc“ Novska | Ljeto u Novskoj 2017. / 10. obljetnica | 2.500,00 kn |
| 5. | Moto - klub "Škorpion" Novska | Moto susret "Ljeto u Novskoj 2017." | 6.500,00 kn |
| 6. | Nogometni klub "Sokol" Rajić | "Petrovo 2017. u Rajiću" | 1.000,00 kn |
| 7. | Novljanske mažoretkinje | Završna priredba Novljanskih mažoretkinja | 3.000,00 kn |
| 8. | Paintball klub Novska | Paintball turnir za građane | 3.000,00 kn |
| 9. | Šahovski klub "Obrtnik" Novska | Memorijalni pojedinačni šahovski turnir "Mijo Bartoniček" | 1.000,00 kn |
| 10. | Teniski klub Novska | Otvoreni teniski turnir "Ljeto u Novskoj" | 2.500,00 kn |

1. **Javni poziv za predlaganje programa i projekata za obilježavanje manifestacije „Lukovo u Novskoj“ koje će na području Grada Novske provoditi udruge u 2017. godini**

 Javni poziv objavljen je dana 4. rujna 2017. godine, a nakon propisane procedure Odlukom Gradonačelnika donacije su dodijeljene dana 12. listopada 2017. godine sljedećim korisnicima i u sljedećim iznosima donacija:

|  |  |  |  |
| --- | --- | --- | --- |
| **Rb.** | **Naziv neprofitne organizacije** | **Naziv projekta** | **Iznos donacije** |
| 1. | Klapa „Ogrc“ Novska | „Lukovo u Novskoj 2017.“ | 5.039,34 kn  |
| 2. | Kulturno-umjetničko društvo "Šubić" Novska | 16. Folklorni susreti Lukovo u Novskoj | 16.993,66 kn  |
| 3. | Lovačko društvo "Jelen" Novska | Natjecanje u kuhanju lovačkog gulaša | 13.000,00 kn  |
| 4. | Oldtimer klub Lanz - Buldog Novska | Izložba i promotivna vožnja starodobnih traktora | 1.830,00 kn  |
| 5. | Športsko-ribolovno društvo "Karas" Novska | Natjecanje u kuhanju fiša - Lukovo 2017. god. | 1.500,00 kn  |
| 6. | Udruga uzgajivača konja „Hrvatski posavac“ Novska | Lukovo u Novskoj - vožnja u konjskim zapregama | 8.000,00 kn  |

 Posebno bogat, svečan i raznovrstan program pripremljen je povodom obilježavanja Dana Grada Novske – „Lukovo u Novskoj 2017.“ u trajanju od 13. do 18. listopada. Organizirano je svečano otvorenje *Lukova* na kojem su sudjelovali predstavnici naših prijateljskih gradova, Mengena iz Njemačke Le Touveta iz Francuske. U programu je sudjelovalo više od tisuću sudionika, a „Lukovo u Novskoj 2017.“ otvara novo poglavlje obilježavanja slavljenja Dana Grada.

 Pokrovitelj prošlogodišnjeg „Lukova“ bilo je Ministarstvo kulture i ministrica Nina Obuljen Koržinek, a organizaciju i koordinaciju svih sadržaja vodila je Turistička zajednica Grada Novske.

 Osnovna tema Lukova bila je prikaz Novske na prijelazu iz 19. u 20. stoljeće, vremenu kada je Novska dobila urbane obrise, a posebno je slavljen Luka Ilić Oriovčanin, novljanski župnik, etnolog i Ilirac koji je ostavio neizbrisiv pečat za vrijeme svog službovanja u Novskoj te je obilježena 200. godišnjica njegova rođenja s više različitih programa, i to: „Kod Luke na rođendanu“ u organizaciji novljanske knjižnice i čitaonice i KUD-a „Šubić“, u Župi sv. Luke bila je organizirana, u suradnji s Maticom hrvatskom, svečana akademija na kojoj su predavanje o Luki Iliću Oriovčaninu održali predsjednik i dopredsjednik Matice hrvatske, a u župnoj crkvi održana je misa na latinskom jeziku. Održan je i svečani mimohod Novljana u ruhu s prijelaza stoljeća u kojem su sudjelovale novljanske ustanove i udruge u kulturi, a mimohodu su se pridružile i delegacije naših prijatelja iz Francuske i Njemačke.

 Održano je više koncerata u „Novljanskom ćošku“, koncert je održao i puhački limeni orkestar iz grada Mengena u Njemačkoj, a Nina Badrić održala je završni koncert na „Lukovo“ uz vatromet.

**2.9.2. 1019 T100003 Komemorativni skup na Trokutu**

 Ovaj projekt izvršen je u iznosu od 79.981,20 kn ili 99,98% od plana, a odnosi se na obilježavanje komemoracije za poginule hrvatske branitelje na zapadno-slavonskom ratištu kod spomenika poginulim hrvatskim braniteljima na Trokutu, a koja je održana 29. listopada 2017. godine, temeljem Sporazuma o financiranju komemorativnog skupa koji je zaključen između Grada Novske te Zagrebačke županije, Koprivničko-križevačke županije, Bjelovarsko-bilogorske županije i Sisačko-moslavačke županije i kojim je dogovoreno da će se svake godine održavati Komemorativni skup dana 29. listopada. Sporazumom je utvrđeno da će sredstva za obilježavanje ovog događaja osigurati navedene županije, svaka u jednakom dijelu, u skladu s troškovima godišnjih programa, a da će program provoditi Grad Novska.

Program je uspješno proveden te je na dostojanstven i svečan način obilježeno stradanje svih hrvatskih branitelja koji su poginuli na zapadno-slavonskom ratištu.

**3. Razdjel 003 UPRAVNI ODJEL ZA PRORAČUN I FINANCIJE**

**3.1. Program 1001 JAVNA UPRAVA I ADMINISTRACIJA**

Program *Javne uprave i administracije* Upravnog odjela za proračun i financije u razdoblju od 1. siječnja do 31. prosinca 2017. godine ostvaren je u iznosu od 2.597.652,78 kn od ukupno planiranih 2.693.258,00 kn, odnosno s 96,45 % plana.

**3.1.1. Aktivnost 1001A100001 Rashodi za zaposlene**

 Aktivnost rashoda za zaposlene u razdoblju od 1. siječnja do 31. prosinca 2017. godine ostvarena je u iznosu od 820.418,59 kn od ukupno planiranih 841.737,00 kn, odnosno s 97,47 % plana. Rashodi za zaposlene uključuju plaće za redovan rad (bruto plaće) šestero službenika upravnog odjela u iznosu od 590.130,39 kn, doprinose na plaće za obvezno zdravstveno osiguranje i za obvezno osiguranje u slučaju nezaposlenosti u iznosu od 101.502,55 kn, ostale rashode za zaposlene upravnog odjela u iznosu od 19.330,31 te ostale rashode za zaposlene u iznosu od 109.455,34 kn za materijalna prava isplaćena službenicima i namještenicima upravnih odjela Grada temeljem važećeg Kolektivnog ugovora (regres za godišnji odmor službenika i namještenika, jednokratna novčana pomoć za neprekidno bolovanje duže od 90 dana, jednokratna novčana pomoć u slučaju smrti supružnika, dar djeci do 15. godine starosti, božićnica).

**3.1.2. Aktivnost 1001A100002 Materijalno - financijski rashodi**

Aktivnost materijalno - financijskih rashoda u razdoblju od 1. siječnja do 31. prosinca 2017. godine ostvarena je u iznosu od 438.223,58 kn od planiranih 462.521,00 kn, odnosno s 94,75 % plana. Navedena aktivnost uključuje sljedeće materijalne i financijske rashode:

* naknade troškova za službena putovanja u iznosu od 2.261,00 kn te stručno usavršavanje službenika upravnog odjela u iznosu od 11.423,33 kn,
* naknade za prijevoz na posao i s posla službenika i namještenika svih upravnih odjela Grada u iznosu od 129.967,50 kn,
* nabavu sitnog inventara u iznosu od 322,32 kn,
* godišnje pretplate na stručnu literaturu u iznosu od 7.356,00 kn,
* mjesečno održavanje računalne aplikacije i ostale računalne usluge u iznosu od 164.300,00 kn,
* članarinu Udruzi gradova RH u iznosu od 17.820,54 kn,
* naknadu Poreznoj upravi, koja se uplaćuje u Državni proračun RH, u visini od 5% naplaćenih prihoda od gradskih poreza za poslove utvrđivanja, evidentiranja, nadzora, naplate i ovrhe radi naplate gradskih poreza, za razdoblje od prosinca 2016. do studenoga 2017. godine u iznosu od 13.245,12 kn,
* troškove provizije za uplate od strane građana u iznosu od 36.500,00 kn,
* elektroničke mjesečne izvještaje o vlastitim prihodima i primicima gradskog proračuna, uplati i rasporedu zajedničkih prihoda proračuna, izvještaj po vrstama poreza i prireza na dohodak, te dnevne izvode s pregledom uplata po određenim uplatnim računima zajedničkih prihoda državnog, županijskog i gradskog proračuna (uplate po osnovi zakupa i prodaje poljoprivrednog zemljišta u vlasništvu Republike Hrvatske, koncesije za korištenje poljoprivrednog zemljišta i naknade za zadržavanje nezakonito izgrađenih zgrada u prostoru) u iznosu od 1.975,43 kn,
* ostale nespomenute rashode poslovanja u iznosu od 901,76 kn (obnova certifikata, ispravci knjiženja poslovnih događaja iz prethodnih godina na teret rashoda tekuće godine i sl.) u iznosu od 3.000,00 kn
* naknadu za bankarske usluge (održavanje računa, elektronički nalozi za plaćanje, elektronički izvadak u PDF i TXT formatu, naknada za inozemnu doznaku) u iznosu od 44.950,91 kn
* zatezne kamate u iznosu od 371,47 kn za nepravovremeno podmirenu obvezu za obračun i uplatu poreza na dodanu vrijednost, te
* nabavu knjiga iz područja proračunskog računovodstva u iznosu od 980,00 kn.

**3.1.3. Tekući projekt 1001T10004 Otplata dugoročnih kredita**

 Tekući projekt otplate dugoročnih kredita u razdoblju od 1. siječnja do 31. prosinca 2017. godine ostvaren je u iznosu od 1.339.010,61 kn od planiranih 1.389.000,00 kn, odnosno s 96,40% plana. Čine ga rashodi za otplatu glavnice dugoročnog tuzemnog kredita s valutnom klauzulom u iznosu od 1.072.159,12 kn, rashodi za kamate za primljeni dugoročni tuzemni kredit u iznosu od 265.646,88 kn, te rashodi za negativne tečajne razlike u iznosu od 1.204,61 kn.

1. **Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

 Proračunom Grada Novske za 2017. godinu, ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje planirana su u iznosu od 36.897.640,00 kn, a realizirana u iznosu od 24.677.937,61 kn (66,88% u odnosu na planirano). Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje je provodilo 10 službenika.

**Prikaz ostvarenja programa Upravnog odjela za gospodarstvo, poljoprivredu, komunalni sustav i prostorno uređenje**

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2017.** | **Naziv programa** | **Proračun za 2017.** | **Realizacija proračuna za 2017.** | **Indeks izvršenja****%** |
| 1. | 1001 | Javna uprava i administracija | 1.934.915,00 | 1.673.362,63 | 86,48 |
| 2. | 1002 | Upravljanje imovinom | 2.530.478,00 | 2.298.824,32 | 90,85 |
| 3. | 1003 | Projektiranje i građenje objekata u vlasništvu Grada | 3.838.750,00 | 1.417.394,37 | 36,92 |
| 4. | 1004 | Održavanje objekata i uređaja komunalne infrastrukture | 3.499.000,00 | 3.375.496,73 | 96,47 |
| 5. | 1005 | Projektiranje i građenje objekata i uređaja komunalne infrastrukture | 11.564.047,00 | 3.747.930,37 | 32.41 |
| 6. | 1006 | Zaštita okoliša | 8.803.000,00 | 7.949.388,46 | 90,30 |
| 7. | 1007 | Zdravstvo | 266.700,00 | 265.795,00 | 99,66 |
| 8. | 1008 | Organiziranje i provođenje zaštite i spašavanja | 1.549.388,00 | 1.474.652,50 | 95,18 |
| 9. | 1009 | Prostorno uređenje i unapređenje stanovanja | 495.000,00 | 168.809,65 | 34,10 |
| 10. | 1010 | Gospodarstvo | 1.013.550,00 | 925.392,72 | 91,30 |
| 11. | 1019 | Poticanje razvoja turizma | 1.402.812,00 | 1.380.890,86 | 98,44 |
|  |  | **Ukupno** | **36.897.640,00** | **24.677.937,61** | **66,88** |

**4.1. Program 1001 JAVNA UPRAVA I ADMINISTRACIJA**

**4.1.1. Aktivnost 1001 A100001 Rashodi za zaposlene**

Sredstva za realizaciju ove aktivnosti planirana su iznosu 1.236.665,00 kn, a realizirana u iznosu 1.196.249,27 kn što je 96,73% od planiranog. Realizacija aktivnosti provedena je kroz plaće za redovan rad u iznosu od 1.006.926,40 kn, jubilarne nagrade u iznosu od 13.557,94 kn i doprinose na plaću u iznosu od 175.764,93 kn.

**4.1.2. Aktivnost 1001 A100002 Materijalno-financijski rashodi**

 Sredstva za realizaciju ove aktivnosti planirana su iznosu 538.250,00 kn, a realizirana u iznosu 323.245,41 kn. Kroz ovu aktivnost su financirana službena putovanja, stručno usavršavanje zaposlenika, nabava sitnog inventara, publikacija, ugovori o djelu, troškovi objave natječaja, održavanje web stranice grada, programska podrška, intelektualne usluge, ostali nespomenuti rashodi poslovanja. Od značajnijih rashoda u ovoj aktivnosti može se istaknuti izrada Strateškog razvojnog programa u iznosu od 93.750,00 kn, održavanje servera, mreže i računala u iznosu 70.035,00 kn, te članarina u Lokalnoj akcijskoj grupi u iznosu od 25.000,00 kn.

**4.1.3. Tekući projekt 1001 T100003 Nabava opreme**

Sredstva za realizaciju ovog projekta planirana su u iznosu od 160.000,00 kn, a realizirana u iznosu od 153.867,95 kn.

Kroz ovaj projekt je financirana zamjena dotrajalih računala i prateće opreme u iznosu od 100.053,30 kn (3 stolna računala, 3 prijenosna računala s predinstaliranim Windowsima, 3 color pisača, 1 multifunkcijski pisač, 2 swicha za server, antivirusni program, tipkovnica, tvrdi disk i napajanje za računalo). Za nabavu uređaja i opreme za ostale namjene (6 mobitela, električni bojler, fotokopirni uređaj, 16 koplja za zastavu s zastavom RH) utrošeno je 52.099,90 kn, dok je za uredske opreme i namještaja utrošeno je 1.714,00 kn.

**4.2. Program 1002 UPRAVLJANJE IMOVINOM**

**4.2.1. Aktivnost 1002 A100001 Režijski troškovi objekata**

Sredstva za financiranje ove aktivnosti planirana su u iznosu od 824.675,00 kn, a realizirana u iznosu od 725.554,67 kn.

 Kroz ovu aktivnost financirani su režijski troškovi objekata u vlasništvu grada (struja, plin) u iznosu od 542.034,42 kn, te komunalne usluge (voda, kanalizacija, odvoz komunalnog otpada) u iznosu od 183.520,25 kn.

**4.2.2. Kapitalni projekt 1002 K100001 Otkup zemljišta**

 Kroz ovaj projekt planirana su i utrošena sredstva u iznosu od 11.132,00 kn za otkup zemljišta za potrebe izgradnje kanalizacijske mreže u Bročicama.

**4.2.3. Kapitalni projekt 1002 K100002 Nabava opreme**

 Ovaj kapitalni projekt je planiran u iznosu od 314.018,00 kn i realiziran u iznosu od 311.196,54 kn. Kroz ovaj projekt financirana je nabava vatrogasnog vozila-godišnji anuitet u iznosu od 200.000,00 kn, zatim nabava skele koja će poslužiti kao zaštitna ograda oko hotela *Knopp* tijekom njegove rekonstrukcije u iznosu od 29.968,75 kn te nabava jarbola za zastave ispred gradske vijećnice i na spomen području *Trokut* u iznosu od 67.211,34 kn. Tu je još vrijedno spomenuti donaciju opreme Centru za razvoj poduzetništva u iznosu od 11.901,72 kn (tri laptopa).

**4.2.4. Tekući projekt 1002 T100004 Energetsko certificiranje i energetska obnova objekata**

 Ovaj projekt je planiran u iznosu 175.000,00 kn, a realiziran u iznosu od 111.197,80 kn. Sredstva su utrošena na energetski pregled i izradu energetskog certifikata za zgradu gradske vijećnice u iznosu od 17.500,00 kn, te izradu projekta energetske obnove zgrade gradske vijećnice u iznosu od 93.697,80 kn. Zgrada je prijavljena na natječaj Ministarstva graditeljstva i prostornog uređenja, te je dobivena odluka o financiranju. Trenutno provodimo postupak javne nabave za izbor izvođača radova.

**4.2.5. Tekući projekt 1002 T100005 Održavanje zgrade gradske vijećnice**

 Za provedbu ovog projekta planirano je 20.000,00 kn, a utrošeno 10.838,06 kn. Za sitne popravke na zgradi (zamjena žarulja, popravak slavina, vodokotlića i sl.), te servisiranje vatrogasnih aparata utrošeno je 4.201,16 kn, dok je za redovno servisiranje dizala utrošeno 6.636,90 kn.

**4.2.6. Tekući projekt 1002 T100006 Održavanje stanova u vlasništvu grada**

Ovaj projekt planiran je u iznosu od 70.000,00 kn, a realiziran u iznosu od 42.337,72 kn. Troškovi zajedničke pričuve stanova u vlasništvu grada iznosili su 27.421,66 kn, a troškovi redovitog održavanja stanova iznosili su 14.916,06 kn (popravci i održavanja na sustavu centralnog grijanja i sl.)

**4.2.7. Tekući projekt 1002 T100007 Održavanje športskih objekata**

Projekt je planiran s iznosom od 57.250,00 kn, a realiziran u iznosu od 56.138,00 kn. Kroz ovaj program plaćen je materijal za redovno održavanje kuglane u iznosu od 19.000,00 kn, (sredstva za pranje, čišćenje, održavanje staza i sl.), trošak redovnog servisiranja kuglane u iznosu od 13.138,00 kn (reparatura kočnica, namještanje fotoćelija, izmjena podložnih pločica za čunjeve i dr.), materijal za održavanje ostalih sportskih objekata (svlačionice) u iznosu od 5.000,00 kn i troškovi održavanja ostalih sportskih objekata u iznosu od 19.000,00 kn (popravak vodovodnih instalacija, zamjena slavina, vodokotlića i sl.).

**4.2.8. Tekući projekt 1002 T100008 Održavanje domova i ostalih objekata u vlasništvu grada**

Projekt je planiran s iznosom od 1.058.403,00 kn, a realiziran u iznosu od 1.030.429,53 kn. Sredstva su utrošena na:

- nabavu stolova i stolica za društveni dom u Jazavici u iznosu od 59.245,00 kn,

- redovno održavanje domova realizirano je u iznosu od 216.820,51 kn (ova sredstva su utrošena na trošak periodičnih pregleda plinske instalacije, popravak plinskih peći za grijanje, periodični servis i pregled protupožarnih aparata, redovno ispitivanje tipkala za isključenje električne energije, radove na električnim instalacijama kao što su ugradnja protupanik LED svjetiljki, izradu električne instalacije u prostoru koji koristi udruga za zaštitu malih životinja, izradu plinske instalacije, popravak plinskih bojlera, ispitivanje sustava za gašenje u slučaju požara, zamjena žarulja, uništenih prekidača i utičnica, radovi na održavanju vodovodnih instalacija, zamjena razbijenih stakala, odzračivanje i balansiranje sustava grijanja i sl.),

- trošak uređenja prostora za potrebe Katoličke osnovne škole koji se nalazi u sportskoj dvorani iznosio je 384.879,50 kn (prostor je bio u robau sustavu, te je u potpunosti uređen za potrebe održavanja nastave i produženog boravka),

- donacije na ime korištenja prostora bez naknade neprofitnim organizacijama i udrugama iznose 189.712,40 kn,

- donacije na ime korištenja prostora našim trgovačkim društvima (Novokom d.o.o., Vodovod Novska d.o.o., Radio postaja Novska d.o.o.) iznose 166.689,88 kn,

- za nabavu slika u društvenom domu u Brestači utrošeno je 7.500,00 kn,

- za priključke objekata na javnu infrastrukturu 4.882,24 kn

- najam reklamnog panoa 1.000,00 kn.

**4.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**4.3.1. Kapitalni projekt 1003 K100003 Izgradnja doma u Jazavici**

Projekt je planiran u iznosu od 362.500,00 kn, a realiziran u iznosu od 362.467,94 kn. Ovim sredstvima financirano je uređenje okoliša (asfaltiranje parkirališta, izgradnja pješačkih staza, uređenje zelenih površina i sl.) Ovim radovima su završeni kompletni radovi na izgradnji i uređenju okoliša društvenog doma.

**4.3.2. Kapitalni projekt 1003 K100004 Uređenje dječjih igrališta**

Ovaj projekt je planiran i realiziran u iznosu od 85.000,00 kn, te su ovim sredstvima postavljena dva dječja igrališta, jedno u Ulici Antuna Mihanovića pokraj crkve Blaženog Alojzija Stepinca, a drugo u Bukovačkoj ulici nasuprot društvenog doma.

**4.3.3. Kapitalni projekt 1003 K100005 Izrada projektne dokumentacije**

Projekt je planiran u iznosu od 230.000,00 kn, a realiziran u iznosu od 214.826,97 kn.

Ovim sredstvima plaćena je izrada projektne dokumentacije za energetsku obnovu zgrade gradske vijećnice u Novskoj i društvenog doma u Novoj Subockoj u iznosu od 141.155,74 kn, zatim izrada etažnog elaborata za sportsku dvoranu u iznosu od 69.737,40 kn, te troškovi vodnog doprinosa u iznosu od 3.933,83 kn.

**4.3.4. Kapitalni projekt 1003 K100006 Izgradnja dječjeg vrtića**

Sredstva za ovaj projekt planirana su u iznosu od 170.000,00 kn za trošak izrade projektne dokumentacije za izgradnju novog dječjeg vrtića na Ukladama. Projekt nije realiziran u 2017. godini, već je prenesen u 2018. godinu. Trenutno je u tijeku postupak javne nabave za izbor izvođača radova na izgradnji novog dječjeg vrtića.

**4.3.5. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Projekt je planiran u iznosu od 1.758.250,00 kn, a realiziran u iznosu od 241.250,00 kn. Ovim projektom se planiralo financirati kompletan trošak izrade projektne dokumentacije nužne kod obnove hotela *Knopp*. Utrošenim sredstvima plaćena je izrada arhitektonske snimke, te izrada konzervatorskog elaborata, koji su bili preduvjet za postavljanje projektnog zadatka i pokretanje postupka nabave usluge izrade projekta obnove hotela. Trošak izrade projektne dokumentacije je sufinanciran u iznosu od 188.877,50 kn (85%) od strane Ministarstva kulture i u iznosu od 46.122,50 kn iz vlastitih sredstava. Iz vlastitih sredstava je plaćen i trošak provedbe projekta u iznosu od 6.250,00 kn.

 Trenutno je u tijeku obrada pristiglih ponuda nakon provedenog javnog natječaja za izradu projekta obnove hotela, te se očekuje izrada istog u narednim mjesecima.

**4.3.6. Kapitalni projekt 1003 K100008 Dom za starije osobe**

Projektom je planirana izrada projektne dokumentacije temeljem koje bi se zgrada u kojoj se trenutno nalazi tvrtka Vodovod Novska d.o.o. prenamijenila u dom za starije. Projekt nije realiziran u 2017. godini te je prenesen u 2018. godinu.

**4.3.6. Kapitalni projekt 1003 K100012 Energetska obnova doma u Brestači**

Projektom su planirana sredstva u iznosu od 546.000,00 kn, a realizirana u iznosu od 514.349,46 kn (indeks 94,20%). Ovim sredstvima je plaćena izrada toplinske ovojnice i prepokrivanje krova na društvenom domu u Brestači. Fond za zaštitu okoliša je sufinancirao radove s iznosom od 376.000,00 kn, a iz vlastitih sredstava je izdvojeno 138.349,46 kn za realizaciju ovog projekta. Realizacijom projekta je značajno podignuta vrijednost objekta, kako u vizualnom, tako i u ekonomskom pogledu (ušteda na grijanju i hlađenju prostora).

**4.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**4.4.1. Aktivnost 1004 A100001 Održavanje javnih površina**

Aktivnost je planirana u iznosu od 1.500.000,00 kn, a realizirana u iznosu od 1.499.955,54 kn (indeks 100%). Navedenim sredstvima financirano je:

- u naselju Novska: čišćenje 1.440,876 m2 ulica i pješačkih staza, ručno i strojno pokošeno 786.934 m2 zelenih površina, priprema zemljišta, nabava i njega proljetnica i ljetnica 574 m2, orezano 2.440 m2 živica i 426 kom. krošnji drveća, pokošeno 480.680 m2 bankina, okrčeno 24.150 m2 šiblja te isto odveženo, te sakupljan otpad sa zelenih i drugih površina u gradu, te druge aktivnosti u skladu s potrebama,

- u MO Brestača: ručno je pokošeno 17.400 m2, a strojno 42.000 m2 zelenih površina, košenje uz bankine 13.610 m2, te priprema zemljišta, nabava i sadnja cvijeća proljetnica i ljetnica 80 m2,

- u MO Bročice: ručno je pokošeno 14.650 m2, a strojno 96.000 m2 zelenih površina i ostale aktivnosti u skladu s potrebama,

- u MO Stari Grabovac: ručno je pokošeno 5.250 m2, strojno 6.000 m2 zelenih površina, a uz bankinu 16.600 m2,

- u MO Paklenica: pokošeno 37,500 m2 bankina, ručno 14.620 m2 zelenih površina te ostale aktivnosti u skladu s potrebama,

- u MO Voćarica: košenje 8.160 m2 bankina, ručno pokošeno 13.600 m2 zelenih površina te ostali radovi u skladu s potrebama,

- u MO Jazavica: pokošeno 15.800 m2 bankina, ručno pokošeno 25.000 m2 zelenih površina te ostali radovi po potrebi,

- u MO Roždanik: pokošeno 9.740 m2 bankina, ručno je pokošeno 15.600 m2 zelenih površina, te ostali radovi po potrebi,

- u MO Rajić: 51.500 m2 bankina pokošeno, a strojno 22.950 m2 zelenih površina, te ručno košenje površina 12.850 m2,

- u MO Borovac: pokošeno 5.700 m2 bankina, 20.720 m2 zelenih površina ručno pokošeno te ostali potrebni radovi,

- u MO Nova Subocka: ručno pokošeno 20.560 m2 zelenih površina,

- u MO Stara Subocka: pokošeno ručno 31.100 m2, strojno 48.000 m2 te uz bankine 20.200 m2 te ostali radovi po potrebi.

**4.4.2. Aktivnost 1004 A100002 Održavanje nerazvrstanih cesta**

Aktivnost je planirana u iznosu od 700.000,00 kn, a realizirana u iznosu od 638.144,77 kn. Kroz ovu aktivnost se vrše radovi redovnog održavanja, kao što su izrada kamene podloge, saniranje neravnina na makadamskim cestama, krpanje udarnih rupa, ugradnja i valjanje asfaltne mase, postavljanje horizontalne i vertikalne signalizacije, popravci na sustavu odvodnje s nerazvrstanih cesta, čišćenje jaraka, zamjena dotrajalih i uništenih ivičnjaka popravak pješačkih staza i sl.

 Na području Grada Novske se održava 61 ulica ukupne dužine 37,5 km, a u prigradskim naseljima 51 nerazvrstana cesta ukupne dužine 33,7 km.

 Gledano po mjesnim odborima struktura utroška sredstava je sljedeća:

* MO Novska: dobava i razgrtanje tucanika uz valjanje valjkom, krpanje udarnih rupa na asfaltnim površinama, ugradnja betonskih rubnjaka, izrada propusta ispod ceste s betonskim cijevima, nabava i postavljanje prometnih znakova, postavljanje slivničkih rešetki, kanalizacijskih poklopaca, popravak pješačkih staza, izrada ograde na pješačkim mostovima i sl. u ukupnom iznosu od 240.615,60 kn,
* MO Borovac: nabava, doprema i ugradnja tucanika uz valjanje nakon ugradnje u iznosu od 11.547,70 kn,
* MO Bročice: nabava, doprema i postavljanje prometnih znakova, nabava i postavljanje ljevano-željeznih kanalizacijskih poklopaca, izrada krila na propustima ispod ceste i sl. u iznosu od 6.926,62 kn,
* MO Rajić: nabava, ugradnja i valjanje tucanika, krpanje udarnih rupa na asfaltnim kolnicima, izrada ravne ograde na pješačkim mostovima, razni betonski radovi (krila propusta i sl.) u iznosu od 23.549,25 kn,
* MO Voćarica: nabava, razgrtanje i valjanje krupnog kamena (šakanca) i tucanika u iznosu od 6.722,00 kn,
* MO Stari Grabovac: nabava, ugradnja i valjanje tucanika, strojno skidanje humusa uz odvoz, strojno čišćenje odvodnih jaraka, nabava i ugradnja prometnih znakova, nabava i postavljanje lijevano-čeličnih poklopaca kanalizacije u iznosu od 51.076,61 kn,
* MO Brestača: nabava, ugradnja i valjanje tucanika, nabava i postavljanje lijevano-čeličnih slivničkih rešetaka, izrada ograde na pješačkim mostovima, u iznosu od 15.288,27 kn,
* MO Stara Subocka: nabava, ugradnja i valjanje tucanika, nabava i ugradnja betonskih rubnjaka, strojno čišćenje odvodnih jaraka, izrada propusta ispod ceste s betonskim cijevima, popravak pješačke staze, u iznosu od 56.755,46 kn,
* MO Jazavica: nabava, ugradnja i valjanje tucanika u iznosu od 6.500,00 kn,
* MO Kozarice: izrada kompletnog slivnika s taložnicom i ljevano-čeličnom rešetkom u iznosu od 3.400,00 kn,
* MO Nova Subocka: nabava, ugradnja i valjanje tucanika, krpanje udarnih rupa na asfaltnim kolnicima, strojno čišćenje odvodnih jaraka, izrada krila propusta u iznosu od 23.462,37 kn,
* MO Paklenica: nabava, ugradnja i valjanje tucanika, strojno čišćenje odvodnih jaraka, u iznosu od 12.249,50 kn,
* MO Brezovac: Strojno čišćenje odvodnih jaraka uz cestu s odvozom viška zemlje, u iznosu od 2.835,00 kn.

**4.4.3. Aktivnost 1004 A100003 Održavanje javne rasvjete**

Aktivnost je planirana u iznosu od 260.000,00 kn, a realizirana u iznosu od 259.163,75 kn. Kroz ovu aktivnost izvršena je zamjena 85 natrijevih žarulja, 72 prigušnice, 16 propaljivača, ugrađene su tri nove svjetiljke, ugrađena dva jelova stupa na koje su postavljene rasvjetne lampe, ugrađeno 96 m i zamjena, odnosno ugradnja niza sitnog inventara nužnog za funkcioniranje sustava javne rasvjete.

**4.4.4. Aktivnost 1004 A100004 Zimska služba**

Aktivnost je planirana u iznosu od 450.000,00 kn, a realizirana u iznosu od 449.880,63 kn. Kroz ovu aktivnost financirano je čišćenje snijega u 61 ulici u gradu u ukupnoj dužini od 37,5 km i 51 nerazvrstanoj cesti u prigradskim naseljima u ukupnoj dužini od 33,7 km. Izvršeno je 12 prolazaka ralicom, te 13 posipanja solju. Također je izvršeno strojno čišćenje 56.392 m2 pješačkih staza i trgova, te posipanje soli na 8.056 m2 nogostupa i trgova u 6 navrata.

**4.4.5. Aktivnost 1004 A100005 Potrošnja električne energije za javnu rasvjetu**

Planirani iznos od 589.000,00 kn, realiziran je u iznosu od 528.352,04 kn za utrošenih 864,277 kWh električne energije za javnu rasvjetu. Javna rasvjeta pokriva 1630 rasvjetnih mjesta na području grada i prigradskih naselja.

**4.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**4.5.1. Kapitalni projekt 1005 K100003 Rekonstrukcija Kolodvorske ulice u Novskoj**

Projekt je planiran u iznosu od 500.000,00 kn, a realiziran u iznosu od 448.024,11 kn. Kroz pojačano održavanje nerazvrstanih cesta ovim je projektom postavljen asfaltni zastor na dijelu Kolodvorske, odnosno Zeleničke ulice u Novskoj u ukupnoj dužini od 500 m, te su tako znatno poboljšani prometni uvjeti prema poduzetnicima koji rade na tom području.

**4.5.2. Kapitalni projekt 1005 K100005 Izgradnja nogostupa**

 Projekt je planiran u iznosu od 190.061,00 kn, a realiziran u iznosu od 190.060,84 kn. Kroz ovaj projekt završeni su radovi na rekonstrukciji pješačke staze u dijelu Ulice kralja Tomislava u Novskoj, na potezu između željezničke pruge i auto ceste.

**4.5.3. Kapitalni projekt 1005 K100006 Projektiranja komunalne infrastrukture**

 Projekt je planiran u iznosu od 500,00 kn, a realiziran u iznosu od 311,48 kn.

**4.5.4. Kapitalni projekt 1005 K100008 Proširenje vodovodne mreže**

Projekt je planiran u iznosu od 38.786,00 kn, a realiziran u iznosu od 38.785,87 kn za proširenje sustava vodovodne mreže u Obrtničkoj ulici u Novskoj.

**4.5.5. Kapitalni projekt 1005 K100009 Uređenje autobusnih stajališta**

Kroz ovaj projekt planiralo se postaviti nadstrešnice na šest autobusnih stajališta u prigradskim naseljima. Projekt nije realiziran u 2017., te je planiran u 2018. godini.

**4.5.6. Kapitalni projekt 1005 K100012 Održavanje groblja**

Projekt je planiran u iznosu od 137.700,00 kn, a realiziran u iznosu od 81.583,16 kn. Kroz ovaj projekt utrošeno je 15.382,78 kn za troškove prijevoza pokojnika i 66.200,38 kn za uređenje centralnih staza na grobljima u Brestači i Bročicama.

**4.5.7. Kapitalni projekt 1005 K100014 Mrtvačnica u Voćarici**

 Od planiranih 25.000,00 kn za novelaciju projektne dokumentacije za izgradnju mrtvačnice u Voćarici, realizirano je 5.000,00 kn za izradu Elaborata zaštite okoliša za mrtvačnicu. Novelacija projektne dokumentacije bit će izrađena u 2018. godini kao i gradnja same zgrade mrtvačnice.

**4.5.8. Kapitalni projekt 1005 K100015 Poduzetnička zona Novska**

Projekt je planiran u iznosu od 2.079.000,00 kn, a realiziran u iznosu od 1.607.891,45 kn. Trgovačkom društvu Vodovod Novska d.o.o. je darovano zemljište u vrijednosti 312.000,00 kn, a trgovačkom društvu Novokom d.o.o. je darovano zemljište u vrijednosti 1.132.000,00 kn, s ciljem da te tvrtke izgrade u Poduzetničkoj zoni Novska objekte potrebne za redovno poslovanje tih tvrtki. Za izgradnju druge faze komunalne infrastrukture (plin i vodovod), utrošeno je 78.891,45 kn. Za izradu izvedbenog projekta za industrijski kolosijek u Poduzetničkoj zoni Novska utrošeno je 85.000,00 kn.

**4.5.9. Kapitalni projekt 1005 K100016 Izgradnja kanalizacije**

Projekt je planiran i realiziran u iznosu od 250.000,00 kn, a odnosi se na kapitalnu pomoć trgovačkom društvu Vodovod Novska d.o.o. za pokrivanje troškova vezanih uz rješavanje imovinsko-pravnih odnosa na sustavu odvodnje koji se planira izgraditi na području Rajića i Borovca. Trošak je vezan uz sklapanje ugovora o služnosti i troškove javnog bilježnika.

**4.5.10. Kapitalni projekt 1005 K100017 Rekonstrukcija Selske ulice u Novoj Subockoj**

Projekt planiran s 300.000,00 kn nije realiziran u 2017. godini, već je u cijelosti prenesen i realiziran u 2018. godini. Kroz pojačano održavanje postavljen je asfaltni zastor u Selskoj ulici u Novoj Subockoj.

**4.5.11. Kapitalni projekt 1005 K100021 Uređenje parkirališta na Trgu dr. F. Tuđmana**

Projekt planiran s 361.000,00 kn nije realiziran u 2017. godini već je u cijelosti planiran u 2018. godini. Radi se o uređenju prostora iza zgrada na Trgu dr. Franje Tuđmana i spajanje prometnicom na Radničku ulicu.

**4.5.12. Kapitalni projekt 1005 K100025 Mrtvačnica Brestača**

 Projekt planiran u iznosu od 100.000,00 kn za izradu projekta mrtvačnice u Brestači nije realiziran u 2017. godini, te je u cijelosti planiran u 2018. godini.

**4.5.13. Kapitalni projekt 1005 K100026 Aglomeracija**

Projekt se odnosi na aglomeraciju Novska i planiran je u iznosu od 615.000,00 kn, a realiziran u iznosu od 406.712,99 kn. Projekt obuhvaća darovanje zemljišta tvrtki Vodovod Novska d.o.o. za potrebe izgradnje uređaja za pročišćavanje otpadnih voda u Bročicama u iznosu od 210.000,00 kn. Na sufinanciranje izrade projektne dokumentacije za projekt aglomeracije Novska utrošeno je 71.517,74 kn. Trošak rješavanja imovinsko-pravnih poslova (sklapanje ugovora o pravu služnosti, javnobilježnička naknada) sufinanciran je u iznosu iznos od 88.436,25 kn. Za novelaciju studije izvodljivosti utrošeno je 36.759,00 kn.

**4.5.14. Kapitalni projekt 1005 K100027 Pješački most u Rajiću**

Projekt je planiran u iznosu od 520.000,00 kn, a realiziran u iznosu od 519.118,31 kn. Ovaj projekt pokriva izgradnju pješačkog mosta u Rajiću, odnosno iznos koji je utrošen u 2017. godini za završetak ovog projekta.

**4.5.15. Kapitalni projekt 1005 K100028 Rekonstrukcija nerazvrstane ceste u Staroj Subockoj**

Projekt je planiran u iznosu od 5.255.000,00 kn i nije realiziran u 2017. godini već je prenesen u 2018. godinu. Projekt se financira iz Programa ruralnog razvoja, Mjera 7.2.2, odobren je i trenutno smo u postupku javnog natječaja za izbor izvođača radova. Ovim projektom će se u potpunosti obnoviti cca 1800 m nerazvrstane ceste, u potezu od autoceste pa do spoja sa županijskom cestom na kraju sela.

**4.5.16. Kapitalni projekt 1005 K100033 Nogostup Novska-Bročice**

Projekt je planiran u iznosu 135.000,00 kn, a realiziran u iznosu od 58.000,00 kn. Ovim projektom se financira izrada projektne dokumentacije za obnovu pješačke staze kroz naselje Bročice, u dužini cca 2700 m. Dokumentacija je još u postupku izrade.

**4.5.17. Kapitalni projekt 1005 K100034 Nogostup Brestača-Nova Subocka**

Projekt je planiran u iznosu 207.000,00 kn, a realiziran u iznosu od 42.500,00 kn. Ovim projektom se financira izrada projektne dokumentacije za obnovu pješačke staze kroz naselja Brestača i Nova Subocka. Dokumentacija je još u postupku izrade.

**4.5.18. Kapitalni projekt 1005 K100035 Kanalizacija Brestača-Nova Subocka**

Projekt je planiran u iznosu od 150.000,00 kn, a realiziran u iznosu od 99.942,16 kn. Ovim sredstvima je sufinanciran nastavak izgradnje kanalizacijske mreže u naselju Nova Subocka. Tijekom 2017. godine izgrađeno je 746 m mreže u ukupnoj vrijednosti 499.710,81 kn, sufinancirano od strane Hrvatskih voda i Grada Novske u omjeru 80% : 20%.

 **4.5.19. Kapitalni projekt 1005 K100037 Rekonstrukcija ceste u Kozaricama**

Projekt planiran s 600.000,00 kn nije realiziran u 2017. već je prenesen u 2018. godini. Radi se o rekonstrukciji istočnog dijela županijske ceste u Kozaricama koji još nije obnovljen. U 2018. godini je proveden postupak javne nabave i radovi će početi ovih dana. Projekt se sufinancira od strane Županijske uprave za ceste SMŽ-a i Grada Novske u omjeru 50% : 50%.

**4.6. Program 1006 ZAŠTITA OKOLIŠA**

**4.6.1. Aktivnost 1006 A100002 Selektiranje komunalnog otpada**

Aktivnost je planirana u iznosu od 58.000,00 kn, a realizirana u iznosu od 35.875,00 kn. Realizacija se odnosi na trošak odvoza i pražnjenja zelenih otoka.

**4.6.2. Kapitalni projekt 1006 K100001 Sanacija deponije Kurjakana**

Projekt je planiran u iznosu 8.745.000,00 kn, a realiziran u iznosu 7.913.513,46 kn.

Ovim sredstvima je izvršena treća etapa sanacije odlagališta komunalnog otpada, kroz koju je sanirano postojeće odlagalište i izgrađene dvije nove kazete za odlaganje otpada, čime su se stekli uvjeti za odlaganje otpada u narednih pet do šest godina. Projekt je sufinanciran sredstvima Fonda za zaštitu okoliša i Grada Novske u omjeru 90% : 10%.

**4.7. Program 1007 ZDRAVSTVO**

**4.7.1. Tekući projekt 1007 T100001 Sanitarna zaštita**

Projekt je planiran u iznosu od 246.700,00 kn, a realiziran u iznosu od 245.800,00 kn. Na dva tretmana deratizacije (proljetna i jesenska) je utrošeno 69.150,00 kn. Deratizacija je izvršena na divljim deponijama, javnim zelenim površinama, parkovima te stambenim objektima s pripadajućom okućnicom.

Na tri tretmana dezinsekcije komaraca (larvicidni i adulticidni) utrošeno je 86.650,00 kn. Tretmani su provedeni u svibnju, lipnju i srpnju.

Kroz higijeničarsku službu obavljeno je 30 akcija hvatanja pasa lutalica kojima je obuhvaćeno 45 pasa lutalica koji su zbrinuti u objektima skloništa za životinje. Na ove akcije utrošeno je 90.000,00 kn.

**4.7.2. Tekući projekt 1007 K100002 Veterinarske usluge**

Projekt je planiran u iznosu 20.000,00 kn, a realiziran u iznosu od 19.995,00 kn. Kroz ovaj program se vrši subvencioniranje ispitivanja uzoraka na trihinelu. U 2017. godini izvršeno je 1330 ispitivanja na trihinelu.

**4.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**4.8.1.Aktivnost 1008 A100001 Sufinanciranje rada Vatrogasne zajednice Grada Novske**

Aktivnost je planirana u iznosu od 1.549.388,00 kn, a realizirana u iznosu od 1.474.652,50 kn. Aktivnost se realizirala sljedeće rashode:

* kroz tekuće donacije Vatrogasnoj zajednici Grada Novske isplaćen je 1.238.000,00 kn, a iz toga je financirana redovna djelatnost deset Dobrovoljnih vatrogasnih društava i Vatrogasne zajednice, rashodi za pet zaposlenih osoba u DVD-u Novska, rashodi za nabavu i popunu opreme, troškovi osiguranja i registracije vatrogasnih vozila, režijski troškovi svih DVD-a na području grada; u 2017. godini bilo je 249 intervencija uz ukupno 425 izlazaka vozilom, na području grada Novske (procjena je da je spašeno imovine u vrijednosti 5.560.000,00 kn, iz čega je vidljivo da je materijalna korist višestruka u odnosu na uloženo);
* kroz dnevnice za vatrogasne intervencije isplaćeno je 3.965,32 kn, čime je subvencionirano 2189 sati intervencija;
* za sufinanciranje vatrogasnih natjecanja i manifestacija isplaćeno je 50.000,00 kn (ova sredstva su utrošena na sudjelovanje u županijskom natjecanju djece i mladeži u Donjem Trebarjevu, na kojem je Vatrogasna zajednica sudjelovalo s 11 ekipa, obilježavanje 130 godina od osnivanja DVD-a Novska, obilježavanje 60 godina od osnivanja DVD-a Sigetac, obilježavanje Dana sv. Florijana, zaštitnika vatrogasaca, hodočašće vatrogasaca u nacionalno svetište Majke Božje u Mariji Bistrici, organiziranje i održavanje operativno taktičke vježbe pod nazivom „1. operativno natjecanje vatrogasaca VZG Novske“ i sudjelovanje na međunarodnom vatrogasnom natjecanju u Mengenu;
* za potrebe otplate anuiteta kredita kojim Vatrogasna zajednica otplaćuje vatrogasni kombi transferirano je 132.687,80 kn,
* izvršena je i kapitalna donacija nefinancijske imovine (opreme) u vrijednosti 19.999,38 kn.

**4.8.2. Tekući projekt 1008 T100001 Oprema za civilnu zaštitu**

Projekt je planiran u iznosu od 20.000,00 kn i nije realiziran u 2017. godini. Ova sredstva su namijenjena za kupovinu opreme potrebne sustavu civilne zaštite i planiraju se svake godine, a utroše po potrebi.

**4.8.3. Tekući projekt 1008 T100002 Sufinanciranje rada HGSS stanica Novska**

Projektom su planirana i realizirana sredstva u iznosu od 30.000,00 kn za podmirenje troškova otplate kredita za nabavu terenskog vozila, troškove goriva, nabavu opreme i druge redovne troškove.

**4.8.4 Tekući projekt 1008 T100003 Plan i procjena zaštite od požara**

Projekt je planiran u iznosu od 31.388,00 kn i nije realiziran u 2017. godini. Ovim sredstvima se planiralo financirati izradu Procjene ugroženosti od požara i Plan zaštite od požara. Ova dva dokumenta su izrađena u 2018. godini i oni su preduvjet za osnivanje profesionalne vatrogasne postrojbe.

**4.9. Program 1009 PROSTORNO UREĐENJE I UNAPREĐENJE STANOVANJA**

**4.9.1. Aktivnost 1009 A100001 Geodetsko-katastarske usluge**

Aktivnost je planirana u iznosu od 230.000,00 kn, a realizirana u iznosu od 85.810,00 kn. Kroz ovu aktivnost se podmiruje trošak izrade parcelacijskih elaborata temeljem lokacijskih dozvola ili drugih akata, izrada geodetskih podloga za potrebe projektiranja, zatim rashodi za izdavanje kopija planova i posjedovnih listova, te ostalih dokumenata koje izdaje Državna geodetska uprava.

**4.9.2. Aktivnost 1009 A100002 Geografsko-informacijski sustav**

Aktivnost je planirana u iznosu od 75.000,00 kn, a realizirana u iznosu 74.999,65 kn. Sredstva su utrošena u svrhu ažuriranja knjižnih i grafičkih baza podataka preuzetih od Državne geodetske uprave, te implementiranih u geografsko-informacijski sustav, kao i za trošak redovnog održavanja odnosno unapređenja sustava. Sustav je pored službenika gradske uprave dostupan i građanima preko web stranica grada i bilježi oko tri tisuće pristupa na mjesečnoj razini, iz čega je vidljivo da su informacije koje pruža interesantne i korisne širem krugu korisnika.

**4.9.3. Kapitalni projekt 1009 K100001 Prostorno-planska dokumentacija**

Projekt je planiran u iznosu od 190.000,00 kn, a realiziran u iznosu od 8.000,00 kn. Prvenstvena namjena ovog programa je izrada trećih Izmjena prostornog plana uređenja grada i drugih Izmjena urbanističkog plana uređenja. Za izradu Izvješća o stanju u prostoru utrošeno je 8.000,00 kn, dok je izrada izmjena PPUG i UPU prenesena u 2018. godini i trenutno je u postupku izrade.

**4.10. PROGRAM 1010 GOSPODARSTVO**

**4.10.1. Tekući projekt 1010 T100001 Poljoprivreda i ruralni razvoj**

Projekt je planiran u iznosu od 401.248,00 kn, a realiziran u iznosu od 402.552,52 kn. Kroz ovaj projekt su transferirana sredstva poljoprivrednim proizvođačima na području grada Novske u vidu subvencija u poljoprivredi, i to za uzgoj, odnosno povećanje matičnog stada, investicije u razvoj gospodarstva, prihranu za pčele, označavanje grla stoke, ulaganja u ekološku proizvodnju, uzgoj krmnog bilja, edukacije, sufinanciranje premije osiguranja, podizanje novih trajnih nasada, obnova postojećeg nasada, kupnja rasplodnih grla, umjetno osjemenjivanje goveda i krmača, te subvencija umjetnog osjemenjivanja goveda. Mjere subvencioniranja je od prijavljenih 105 poljoprivrednih proizvođača ostvario 101 proizvođač kroz ukupno 171 mjeru (neki su se javili na dvije ili više mjera).

**4.10.2. Tekući projekt 1010 T100002 Razvoj malog gospodarstva**

 Projekt je planiran u iznosu od 562.302,00 kn, a realiziran u iznosu od 482.840,10 kn. Realiziran je kroz sljedeće rashode kako slijedi:

* nastupanje na sajmovima realizirano je u iznosu od 38.601,45 kn (ovim sredstvima je plaćen zakup izložbenog prostora i promotivni materijali za dva održana sajma. Prvi je Sajam turizma "Place2Go" održan od 17. do 19. ožujka 2017. godine u Areni Zagreb. Na sajmu se po prvi put predstavio Grad Novska i Turistička zajednica Grada Novske. Novljanski štand je obilovao brojnim sadržajima, prezentirana je turistička ponuda Grada, ali i obiteljska poljoprivredna gospodarstva, obrti i udruge koji doprinose našoj raznolikoj ponudi. U tri dana prezentirana je gospodarska i turistička ponuda našeg grada kroz promotivne materijale, turističke spotove, suvenire i degustaciju domaćih proizvoda. Drugi je Sajam zdravog življenja ORGANICA – APItera \_MYSTIC, održan od 20. do 22. listopada 2017. godine na Zagrebačkom velesajmu u Zagrebu.

Izlagači su bili zainteresirane udruge i proizvođači organske hrane i proizvoda od prirodnih materijala. U okviru teme mogli su se izlagati i prodavati vlastiti proizvodi iz domene: zdrava hrana, makrobiotika, organski uzgoj hrane, ljekovito bilje, pripravci i preparati od ljekovitog bilja, apiterapija i proizvodi od meda, organsko sjemenje i sadnice, proizvodi i odjeća od prirodnih materijala. Prezentaciju Grada Novske na Sajmu zdravog življenja organizirali su Grad Novska i Turistička zajednica Grada Novske);

* osnivački ulog u Zajednici proizvođača SMŽ-a u iznosu od 1.500,00 kn (Zajednica okuplja proizvođače i JLS-ove s područja županije s ciljem pružanja pomoći u promicanju njihovih proizvoda i usluga);
* subvencije kamatne stope realizirane su u iznosu od 260.000,00 kn (subvencionirane su kamatne stope dvanaestorici poduzetnika koji djelatnost obavljaju na području grada Novske; Grad Novska kroz Program poticanja malog i srednjeg poduzetništva subvencionira kamatnu stopu s 2% bez obzira na vrstu djelatnosti);
* poticaj razvoja malog i srednjeg poduzetništva realiziran je u iznosu od 121.937,39 kn (na ovu mjeru javilo se 20 poduzetnika, a potporu je realiziralo ukupno 15 poduzetnika kroz sljedeće mjere:
	+ očuvanje i razvoj tradicijskih i deficitarnih obrtničkih zanimanja - 3 poduzetnika,
	+ potpore za razvoj poduzetništva poduzetnika-početnika – 1 poduzetnik,
	+ potpore za razvoj postojećih poduzetnika – 10 poduzetnika,
	+ potpore za jačanje poduzetničkih kompetencija – 1 poduzetnik),
* poticaj-oslobođenje komunalne naknade, doprinosa, najma poslovnog prostora realiziran je u iznosu od 60.801,26 kn (kroz ovu mjeru 22 poduzetnika su oslobođena plaćanja komunalne naknade u ukupnom iznosu 60.801,26 kn; oslobođenje je izvršeno po osnovi odluke kojom se poduzetnici oslobađaju komunalne naknade u prve dvije godine poslovanja).

**4.10.3. Tekući projekt 1010 T100003 Centar za razvoj poduzetništva Grada Novske**

Projekt je planiran s 50.000,00 kn i realiziran s 40.000,00 kn. Ovim sredstvima je financirano ponovno pokretanje Centra za razvoj poduzetništva koji je bio u postupku likvidacije. Ovim sredstvima su namireni javnobilježnički i sudski troškovi, te opremanje prostora u kojem Centar trenutno djeluje.

**4.11. PROGRAM 1019 POTICANJE RAZVOJA TURIZMA**

**4.11.1. Aktivnost 1019 A100001 Turistička zajednica grada**

Aktivnost je planirana u iznosu od 345.500,00 kn, a realizirana u iznosu od 324.098,25 kn. Ovim sredstvima je sufinanciran rad Turističke zajednice, odnosno troškovi plaća za četiri djelatnice, iznos jubilarne naknade jednoj djelatnici, putni troškovi, doprinosi za zdravstveno osiguranje, božićnice, regres, rashodi za uredski materijal, materijal za održavanje, troškovi knjigovodstva, usluge pošte, telefona, režijski troškovi, trošak registracije i održavanja službenog vozila i sl.

 Turistička zajednica je bila organizator niza događanja tijekom 2017. godine, a neke od njih su: obilježavanje međunarodnog Dana planeta Zemlje, manifestacija *Maske do daske*, kreativne radionice povodom Uskrsa u suradnji s Udrugom žena „Iskra“, GKČ „Ante Jagar“ i Izviđačkim odredom „Paludina, manifestacija „Ljeto u Novskoj“, obilježavanje vojno-redarstvene akcije „Bljesak“, manifestacija povodom Dana Grada pod nazivom „Lukovo u Novskoj“, koncert ansambla „Lado“ i još niz aktivnosti vezanih uz kulturna, zabavna, sportska i druga događanja.

**4.11.2. Tekući projekt 1019 T100004 Turistička infrastruktura**

 Projekt je planiran u iznosu od 1.057.312,00 kn, a realiziran u iznosu od 1.056.792,61 kn. Kroz ovaj projekt je izvršena kupnja klizališta u vrijednosti 374.125,00 kn, kupnja plutajuće bine na jezeru u vrijednosti 165.250,00 kn, plaćeno projektiranje gledališta na jezeru u iznosu 21.250,00 kn, izrada projektne dokumentacije za izgradnju vodovoda i javne rasvjete prema novljanskom jezeru u iznosu od 37.561,48 kn, nabava ukrasa za blagdane u iznosu od 34.981,13 kn te kupnja tri drvene kućice iz kojih se vrši prodaja u vrijeme blagdana i manifestacija u iznosu od 49.500,00 kn. Klizalište je donirano trgovačkom društvu Novokom d.o.o. kao kapitalna donacija nefinancijske imovine.